text:
Dyondzisa Vana Va Wena
Xihundla Lexi U Nga Xi Byelaka Van’wana
XANA u tshame u byeriwa xihundla?— * Ku na xin’wana lexi ndzi lavaka ku ku byela xona. EBibeleni xi vitaniwa “xihundla xo kwetsima lexi tshameke xi ri xihundla ku sukela khale ka khaleni.” (Varhoma 16:25) Eku sunguleni i Xikwembu ntsena lexi a xi tiva “xihundla xo kwetsima.” A hi kambisise leswi Xikwembu xi swi endleke leswaku xihundla lexi xi tiviwa hi vanhu vo tala.
Xo sungula, xana wa swi tiva leswaku rito leri nge “kwetsima” ri vula yini?— Ri vula ku basa kumbe ku hlawuleka swinene. Kutani xihundla xi vitaniwa xihundla xo kwetsima hikuva xi huma eka Xikwembu, lexi kwetsimaka. U ehleketa leswaku i vamani lava a va lava ku tiva xihundla lexi xo hlawuleka?— I tintsumi. Bibele yi ri: “Tintsumi ti navela ku nyangisisa swona swilo leswi.” A ti lava ku twisisa xihundla lexi xo kwetsima.—1 Petro 1:12.
Loko Yesu a ta emisaveni, u vulavule hi xihundla xo kwetsima a tlhela a xi hlamusela. U byele vadyondzisiwa vakwe a ku: “N’wina mi nyikiwe xihundla xo kwetsima xa mfumo wa Xikwembu.” (Marka 4:11) Xana u swi xiyile leswaku i yini xihundla xo kwetsima?— I Mfumo wa Xikwembu, lowu Yesu a hi dyondziseke leswaku hi wu khongelela!—Matewu 6:9, 10.
Sweswi a hi kambisise leswi endleke leswaku Mfumo wa Xikwembu wu tshama wu ri xihundla “ku sukela khale ka khaleni,” kukondza Yesu a ta emisaveni kutani a wu hlamusela. Endzhaku ka loko Adamu na Evha va tlule nawu wa Xikwembu kutani va hlongoriwa entangeni wa Edeni, malandza ya Xikwembu ma sungule ku xiya leswaku xa ha ta ya emahlweni xi endla misava hinkwayo yi va paradeyisi. (Genesa 1:26-28; 2:8, 9; Esaya 45:18) Ma tsale hi ntsako lowu vanhu a va ta va na wona emisaveni ehansi ka Mfumo wa Xikwembu.—Pisalema 37:11, 29; Esaya 11:6-9; 25:8; 33:24; 65:21-24.
Sweswi anakanya hi Mufumi wa Mfumo wa Xikwembu. Xana wa swi tiva leswaku i mani loyi Xikwembu xi n’wi hlawuleke leswaku a va Mufumi?— I N’wana wa xona, “Hosana ya Ku Rhula,” ku nga Yesu Kreste. Bibele yi ri: “Ku fuma ka vuhosana ku ta va ekatleni ra yena.” (Esaya 9:6, 7) Mina na wena hi fanele hi nghenisa “vutivi . . . bya xihundla xo kwetsima xa Xikwembu, ku nga Kreste.” (Vakolosa 2:2) Hi fanele hi swi tiva leswaku Xikwembu xi teke vutomi bya ntsumi yo sungula (N’wana wa moya) leyi xi yi vumbeke kutani xi byi nghenisa ekhwirini ra Mariya. N’wana yoloye, loyi a a ri ntsumi ya matimba, Xikwembu xi n’wi rhumele emisaveni tanihi xitlhavelo leswaku hi ta kuma vutomi lebyi nga heriki.—Matewu 20:28; Yohane 3:16; 17:3.
Kambe ku ni swo tala leswi hi faneleke hi swi tiva malunghana ni xihundla lexi ku tlula ku tiva leswaku Xikwembu xi hlawule Yesu leswaku a va Mufumi wa Mfumo wa xona. Xin’wana lexi katsekaka eka xihundla xo kwetsima hileswaku ku ni vavanuna ni vavasati lava nga ta fuma na Yesu etilweni!—Vaefesa 1:8-12.
A hi buleni hi mavito ya van’wana lava nga ta fuma na Yesu etilweni. Yesu u byele vaapostola vakwe vo tshembeka leswaku u ya etilweni a ya va lunghiselela ndhawu. (Yohane 14:2, 3) Loko u hlaya matsalwa lama nga laha hansi, u ta vona mavito ya vavanuna ni vavasati va nga ri vangani lava nga ta fuma na Yesu eMfun’weni wa Tata wakwe.—Matewu 10:2-4; Marka 15:39-41; Yohane 19:25.
Ku hundze malembe swi nga si tiveka leswaku i vangani lava nga ta fuma na Yesu eMfun’weni wakwe wa le tilweni. Kambe sweswi ha yi tiva nhlayo ya vona. Xana wa yi tiva?— Bibele yi vula leswaku i 144 000. Nhlayo leyi na yona i xihundla xo kwetsima.—Nhlavutelo 14:1, 4.
Xana wa pfumela leswaku “xihundla xo kwetsima xa mfumo wa Xikwembu” i xihundla xo saseka swinene lexi un’wana ni un’wana a faneleke a xi tiva?— Kutani a hi endle leswi hi nga swi kotaka leswaku hi dyondza swo tala hi xona leswaku hi ta xi hlamusela vanhu vo tala hilaha hi nga kotaka hakona.
^ ndzim. 3 Loko u hlayela n’wana, mfungho lowu wu endleriwe ku ku tsundzuxa leswaku u yima, kutani u rindzela leswaku a hlamula xivutiso xa kona.


c: text/html

text:
Ku Langutana Ni Timhangu Ta Ntumbuluko
Malunghana ni ku andza ka timhangu ta ntumbuluko leti endlekaka nkarhi na nkarhi, i yini leswi munhu a nga swi endlaka leswaku a langutana na tona? A hi languteni magoza yo hlayanyana lama twisisekaka lama hi nga ma tekaka.
Huma endhawini leyi nga ni khombo.
Bibele yi ri: “U tlharihile la voneke khombo kutani a tumbela, kambe la nga riki na ntokoto u ye emahlweni kutani u fanele a xupuriwa.” (Swivuriso 22:3) Leyi i ndzayo ya vutlhari leyi nga tirhaka loko ku ri ni timhangu. Loko ku tivisiwa xilemukiso malunghana ni vholkheno, ndhambhi kumbe xidzedze lexi taka, i vutlhari leswaku lava nga endhawini leyi weriweke hi mhangu va suka kutani va ya endhawini leyi sirhelelekeke. Vutomi i bya nkoka swinene ku tlula yindlu kumbe rifuwo.
Eka van’wana, swa koteka leswaku va hlawula ku nga tshami endhawini leyi nga ni khombo swinene. Mulawuri un’wana u te: “Tindhawu leti nga ekhombyeni ro weriwa hi makhombo hi leti ku tshamaka vanhu vo tala eka tona. Xiphemu lexitsongo xa vuandlalo bya Misava xi ni khombo lerikulu naswona timhangu letikulu ta ntumbuluko ti ta humelela etindhawini leti.” Hi xikombiso, leswi swi nga ha va ntiyiso, etindhawini leti nga ehansi kumbe ekusuhi ni misava leyi pandzekeke. Loko u papalata ku tshama etindhawini to tano leti nga ni khombo lerikulu kumbe u rhurhela endhawini leyi hlayisekeke, u nga hunguta khombo ra ku weriwa hi timhangu.
Kunguhata goza leri u nga ta ri teka.
Ku nga khathariseki switsundzuxo hinkwaswo leswi tekiweke, u nga ha tikuma u langutana ni timhangu leti nga languteriwangiki. Swi nga ha ku olovela ku langutana na tona loko u kunguhate ka ha ri emahlweni. Leswi swi tlhela swi pfumelelana ni ndzayo leyi nga eka Swivuriso 22:3, leyi tshahiweke eku sunguleni. Xana u ni switirhisiwa swa xilamulela-mhangu leswi hleriweke naswona u swi lunghekerile ku famba? Buku leyi nge, 1-2-3 of Disaster Education yi bumabumela swilo leswi landzelaka: Mirhi ya xilamulela-mhangu, bodlhela ra mati, swakudya leswi nga onhakiki ni maphepha ya nkoka. Nakambe i vutlhari ku bula ni ndyangu wa wena hi mixaka ya timhangu leti nga ha vaka kona ni leswi mi nga ta swi endla eka mhangu yin’wana ni yin’wana.
Tiyisa vuxaka bya wena lebyikulu ni Xikwembu.
Leswi swi nga pfuna eka xiyimo xin’wana ni xin’wana. Bibele yi vulavula hi Xikwembu tanihi “Tatana la nga ni tintswalo letikulu tlhelo Xikwembu xa nchavelelo hinkwawo, lexi hi chavelelaka enhlomulweni wa hina hinkwawo.” Ndzimana yin’wana yi hlamusela Xikwembu tanihi “lexi chavelelaka lava tsongahatiweke.”—2 Vakorinto 1:3, 4; 7:6.
Ina, Xikwembu xa swi xiya swiyimo leswi welaka lava xi tshembaka. I Xikwembu xa rirhandzu naswona xa va khutaza hi tindlela to hambana-hambana. (1 Yohane 4:8) Swikhongelo, ku nga ri swa masingita, kambe swa moya lowo kwetsima wa Xikwembu lowu nga ni matimba, swi nga pfuna eka xiyimo xin’wana ni xin’wana. Moya lowo kwetsima wu nga ku tsundzuxa hi rungula ra le Bibeleni leri nga chavelelaka ni ku phyuphyisa lava nga emaxangwini. Entiyisweni, malandza yo tshembeka ya Xikwembu ma nga titwa hilaha Davhida, hosi ya khale ya le Israyele a titweke hakona, loko a ku: “Hambiloko ndzi famba enkoveni wa ndzhuti lowukulu, a ndzi chavi nchumu xo biha, hikuva u na mina; nhonga ya wena ni nxongotelo wa wena i swilo leswi swi ndzi chavelelaka.”—Pisalema 23:4.
Ku khongelela moya lowo kwetsima wa matimba, swi nga pfuna eka xiyimo xin’wana ni xin’wana ku nga ri ku khongelela leswaku ku endleka masingita
Vakreste-kuloni va pfunana.
Hi lembe-xidzana ro sungula, muprofeta wa Mukreste la vuriwaka Agabo u kombise leswaku “ndlala leyikulu a yi ri kusuhi ni ku wela misava hinkwayo leyi akiweke; leyi, kunene, yi veke kona enkarhini wa Klawudiyo.” Ndlala yi hlasele vo tala va vadyondzisiwa va Yesu va le Yudiya. I yini leswi vadyondzisiwa lava tshamaka endhawini yin’wana va swi endleke loko va twa hi swiphiqo swa Vakreste-kulobye? Rungula ri ri: “Vadyondzisiwa va tiyimisela ku rhumela swo phalala vamakwavo lava tshamaka eYudiya un’wana ni un’wana wa vona hilaha a kotaka hakona.” (Mintirho 11:28, 29) Va angule hi ndlela leyinene hi ku va va rhumela swilo swo phalala.
Vakreste va pfunana leswaku va langutana ni ku hlaseriwa hi timhangu
Loko timhangu letikulu ti humelela namuntlha, malandza ya Xikwembu ma angula hi ndlela leyi fanaka. Timbhoni ta Yehovha ti tiveka ngopfu hi ku pfuna vapfumeri-kulobye. Hi xikombiso, loko ku tsekatseka lokukulu ka misava ku hlasele eChile hi February 27, 2010, Timbhoni ta Yehovha ti hatle ti pfuna lava hlaseriweke. Karla, loyi kaya ra ka vona ri khukhuriweke hi tsunami, u hlamusele a ku: “A swi chavelela swi tlhela swi khutaza ku vona [Timbhoni-kulorhi] hi siku leri landzelaka ti ta ti huma eka tindhawu tin’wana leswaku ti ta hi pfuna. Handle ko kanakana, Yehovha u hi chavelele hi ku tirhisa vunene bya vatirhi volavo va ku tirhandzela. Ndzi titwe ndzi rhandziwa ni ku sirheleleka.” Kokwana wakwe, la nga riki Mbhoni, u vone mpfuno lowu va wu kumeke. U te: “Leswi swi hambane hi ku helela ni leswi ndzi swi voneke malembe yo tala eka vanhu lava ndzi nghenaka na vona kereke.” Leswi a swi voneke swi n’wi susumetele ku kombela Timbhoni ta Yehovha leswaku ti dyondza na yena Bibele.
Ku tihlanganisa ni vanhu lava rhandzaka Xikwembu swi nga va mpfuno lowukulu hi nkarhi wa maxangu. Hambiswiritano, xana wu ta va kona nkarhi lowu eka wona misava yi nga ta ntshunxiwa eka ndzhukano wa timhangu? A hi voneni leswi Bibele yi swi vulaka emhakeni leyi.

robotstxt: allowed

filter: keep


text:
Mfumo Wa Xikwembu Wa Fuma!
Vanhu va timiliyoni va kume ntsako ni ku tlhela va sirheleleka emfun’weni wa Xikwembu lowu hetisekeke. Xana u nga tsakela ku va muaki wa wona?
Papila Leri Humaka Eka Huvo Leyi Fumaka
Xana xitiviso xo tsakisa lexi C. T. Russell a xi vuleke hi October 2, 1914 xi hetiseke njhani?
NDZIMA 1
“Mfumo Wa Wena A Wu Te”
Yesu u vulavule swinene hi Mfumo wa Xikwembu ku tlula timhaka hinkwato leti a tshameke a vulavula ha tona. Xana wu ta ta rini naswona njhani?
NDZIMA 2
Loko Mfumo Wa Xikwembu Wu Velekiwa eTilweni
I mani loyi a pfuneteke ku lunghiselela vanhu va Yesu emisaveni loko Mfumo wu sungula ku fuma? I swikombiso swihi leswi funghaka Mfumo tanihi hi hulumendhe ya xiviri?
NDZIMA 3
Yehovha A Paluxa Xikongomelo Xakwe
Xana Mfumo a wu ri xiphemu xa xikongomelo xo sungula xa Xikwembu? Xana Yesu u wu paluxe njhani Mfumo?
NDZIMA 4
Yehovha U Vangamisa Vito Rakwe
I yini leswi Mfumo wolowo wu swi hetisiseke malunghana ni vito ra Xikwembu? Xana u nga katseka njhani eku kwetsimisiweni ka vito ra Yehovha?
NDZIMA 5
Hosi Yi Paluxa Ntiyiso Malunghana Ni Mfumo
Dyondza hi Mfumo wa Xikwembu, vafumi va xona ni lava fumiwaka hi wona ni leswi ku tshembeka swi vulaka swona.
NDZIMA 6
Vanhu Lava Chumayelaka
—Vatirheli Va Tinyikela Hi Ku Tirhandzela
Ha yini Yesu a tiyiseka leswaku a ta va ni vuthu ra vachumayeri va ku tirhandzela emasikwini lawa ya makumu? Xana u nga swi kombisa njhani leswaku u rhangisa Mfumo ku sungula?
NDZIMA 7
Tindlela To Chumayela Leti Va Ti Tirhiseke
—Va Tirhisa Tindlela Hinkwato Leswaku Va Fikelela Vanhu
Dyondza hi tindlela leti vanhu va Xikwembu va ti tirhiseke leswaku va chumayela vanhu hilaha va nga kotaka hakona mahungu lamanene makumu ma nga si fika.
NDZIMA 8
Switirho Swo Chumayela Ha Swona
—Ku Humesiwa Ka Minkandziyiso Yo Chumayela Ha Yona eMisaveni Hinkwayo
Xana ntirho wa hina wa ku hundzuluxela wu swi kombisa njhani leswaku Yesu wa hi seketela? Minkandziyiso ya hina yi swi kombisa njhani leswaku Mfumo i wa xiviri?
NDZIMA 9
Vuyelo Bya Ku Chumayela
—“Masimu, Ma Basile Leswaku Ma Tshoveriwa”
Yesu u dyondzise vadyondzisiwa vakwe tidyondzo timbirhi ta nkoka malunghana ni ntshovelo lowukulu wa moya. Xana tidyondzo teto ti hi khumba njhani namuntlha?
NDZIMA 10
Hosi Yi Tengisa Vanhu Va Yona Hi Tlhelo Ra Moya
Xana Khisimusi ni xihambano swi yelana njhani?
NDZIMA 11
Ku Tengisiwa eMahanyelweni Swi Endla Leswaku Vukwetsimi Bya Xikwembu Byi Vonaka
Tindlu to rindza ni tindlela to nghena ha tona ta le xivonweni xa Ezekiyele xa tempele swi ni nhlamuselo yo hlawuleka eka vanhu va Xikwembu ku sukela hi 1914.
NDZIMA 12
Ku Hleleriwa Ku Tirhela “Xikwembu Xa Ku Rhula”
Bibele a yi fanisi mpfilumpfilu ni ku hleleka, kambe yi wu fanisa ni ku rhula. Ha yini? Xana nhlamulo yi va khumba njhani Vakreste namuntlha?
NDZIMA 13
Vachumayeri Va Mfumo Va Yisa Nandzu Wa Vona eHubyeni
Vaavanyisi van’wana eka tihuvo ta manguva lawa va tekelele langutelo ra mudyondzisi wa Nawu wa le nkarhini wa khale Gamaliyele.
NDZIMA 14
Ku Seketela Hulumendhe Ya Xikwembu Ntsena Hi Ku Tshembeka
“Nambu” wa nxaniso lowu weleke Timbhoni ta Yehovha hikwalaho ka ku nga hlanganyeli eka tipolitiki wu mitiwe hi xihlovo lexi nga languteriwangiki.
NDZIMA 15
Ku Lwela Ntshunxeko Wo Gandzela
Vanhu va Xikwembu va lwele mfanelo yo yingisa nawu
NDZIMA 16
Ku Hlengeletana Swin’we Leswaku Hi Gandzela
Xana hi nga vuyeriwa njhani swinene eka minhlangano ya hina yo gandzela Yehovha?
NDZIMA 17
Ku Letela Vatirheli Va Mfumo
Xana swikolo leswi kongomisiwaka hi Xikwembu swi va hlomise njhani vatirheli va Mfumo leswaku va hetisisa swiavelo swa vona?
NDZIMA 18
Ndlela Leyi Mintirho Ya Mfumo Yi Seketeriwaka Ha Yona Hi Timali
Xana mali leyi yi huma kwihi? Xana yi tirhisiwa njhani?
NDZIMA 19
Ntirho Wo Aka Lowu Yisaka Ku Dzuneka Eka Yehovha
Tindhawu to gandzela eka tona ti yisa ku dzuneka eka Xikwembu, kambe ku ni nchumu wun’wana lowu xi wu tekaka wu ri wa nkoka swinene.
NDZIMA 20
Ntirho Wo Phalala Wu Yisa Ku Dzuneka Eka Yehovha
Hi swi tivisa ku yini leswaku ntirho wo phalala i xiphemu xa ntirho wa hina wo kwetsima lowu yaka eka Yehovha?
NDZIMA 21
Mfumo Wa Xikwembu Wu Susa Valala Va Wona
Sweswi u nga tilunghiselela nyimpi ya Armagedoni.
NDZIMA 22
Mfumo Wu Hetisisa Ku Rhandza Ka Xikwembu eMisaveni
Hi nga tiyiseka njhani leswaku switshembiso swa Yehovha swi ta hetiseka?


text:
NHLOKO-MHAKA YA XIFUNENGETO | LESWI KU HUMELELA KA XIVIRI SWI VULAKA SWONA
Ndlela Yo Kuma Ku Humelela Ka Xiviri
Bibele yi khutaza ku va ni langutelo lerinene hi ku humelela. A yi dyondzisi leswaku ku humelela ku kumiwa hi vanhu va nga ri vangani ntsena lava nga ni nkateko. Hi hala tlhelo, a yi seketeli milorho leyi nga eka buku ya mintsheketo ya leswaku loko u ‘landzela milorho ya wena’ hinkwaswo leswi u swi navelaka swi ta endleka. Marito wolawo lama talaka ku byeriwa vana ku sukela loko va ha ri vatsongo, hakanyingi a ma hetiseki.
Ntiyiso wa mhaka hi leswaku ku humelela ka xiviri ku nga kumiwa hi vanhu hinkwavo, kambe swi lava matshalatshala. Xiya milawu leyi landzelaka.
LESWI BIBELE YI SWI VULAKA:
“La rhandzaka silivhere ntsena a nge enerisiwi hi silivhere, hambi ku ri la rhandzaka rifuwo a nge enerisiwi hi vuyelo.”—Eklesiasta 5:10.
LESWI SWI VULAKA SWONA. Ku va ni rifuwo a swi vuli swona leswaku munhu u ta eneriseka. Entiyisweni a nga eneriseki. Dokodela Jean M. Twenge, eka buku yakwe leyi nge Generation Me, u tsale a ku: “Vanhu lava hlongorisaka mali va tala ku tshikileleka naswona va khomiwa hi ntshikilelo wa mianakanyo ku tlula vanhu lava va tekaka ku va ni vuxaka ni vanhu van’wana swi ri swa nkoka.” U tlhele a ku: “Vulavisisi byi kombisa leswaku mali a yi nge wu xavi ntsako—hikuva hambi loko u kuma mali yoleyo, a wu eneriseki evuton’wini.”
LESWI U NGA SWI ENDLAKA. Tivekele pakani yo kuma nchumu lowu nga ta ku vuyerisa swinene ku tlula rifuwo. Yesu u te: “[Tivoneleni] eka muxaka wun’wana ni wun’wana wa ku navela, hikuva hambiloko munhu a ri ni swo tala, vutomi byakwe a byi humi eka swilo leswi a nga na swona.”—Luka 12:15.
LESWI BIBELE YI SWI VULAKA:
“Ku tinyungubyisa ku le kusuhi ni ku wa, ni moya lowu titlakusaka wu le kusuhi ni ku khunguvanyeka.”—Swivuriso 16:18.
LESWI SWI VULAKA SWONA. Ku navela ku fuwa ni ku tikukumuxa a swi nge ku pfuni leswaku u kuma ku humelela ka xiviri. Kahle-kahle, buku leyi nge Good to Great yi vula leswaku varhangeri va tikhampani leti swi ti fambeleke kahle nkarhi wo leha “va tikomba va titsongahata, va nga titlakusi naswona a va tilaveli ndhuma. Hi hala tlhelo, tikhampani timbirhi eka tinharhu leti a ku pimanisiwa na tona a ti ri ni varhangeri lava tikukumuxaka swinene, leswi endleke leswaku tikhampani teto ti wa kumbe swi ti fambela ximatsi.” Hi dyondza yini eka leswi? Hi dyondza leswaku ku titlakusa swi tala ku endla leswaku swilo swi ku fambela ximatsi ku ri na ku va swi ku fambela kahle.
LESWI U NGA SWI ENDLAKA. Hlakulela moya wo titsongahata ematshan’weni yo tilavela ndhuma. Bibele yi ri: “Loko munhu a ehleketa leswaku yena i nchumu kasi a hi nchumu, u xisa mianakanyo yakwe”—sweswo a swi kombisi ku humelela ka xiviri.—Vagalatiya 6:3.
LESWI BIBELE YI SWI VULAKA:
“Malunghana ni munhu a ku na nchumu xo antswa ku tlula . . . [ku] vona leswinene hikwalaho ka ku tikarhata kakwe.”—Eklesiasta 2:24.
LESWI SWI VULAKA SWONA. Loko u tirha hi ku tiyimisela, swi ta endla leswaku u ya u wu rhandza swinene ntirho wa wena. Dokodela Madeline Levine, ebukwini yakwe leyi nge Teach Your Children Well, u tsale a ku: “Xin’wana lexi endlaka munhu a titwa a humelerile eka nchumu wo karhi, i ku va a wu endla kahle nchumu wa kona naswona leswaku munhu a kota ku wu endla kahle nchumu wo karhi swi lava matshalatshala ni ku tiyimisela.” Sweswo swi katsa ni ku tiyisela loko a langutana ni swiphiqo.
LESWI U NGA SWI ENDLAKA. Tirha hi matimba leswaku u tiva kahle ntirho wa wena naswona u nga wi mapa loko u hlangavetana ni swihinga. Loko u ri ni vana, (hi ku ya hi malembe ni vuswikoti bya vona) va nyike nkarhi wo titlhantlhela swiphiqo swa vona. U nga hatliseli ku nghenelela u va tlhantlhela swiphiqo swa vona hinkwaswo. Vantshwa va eneriseka kahle ni ku kuma ndzetelo lowunene lowu nga ta va pfuna loko se va kurile—loko va dyondza ku tiyisela.
LESWI BIBELE YI SWI VULAKA:
“Mbyana leyi hanyaka ya antswa swinene ku ri ni nghala leyi feke.”—Eklesiasta 9:4.
LESWI SWI VULAKA SWONA. Loko u tirha ntirho wa ku tihanyisa, ntirho wa wena wu fanele wu va xiphemu xa vutomi bya wena—kambe ku nga ri ku hanyela wona. Xana u nga titwa u humelerile hakunene loko u wu endla kahle ntirho wa wena kambe wu ri karhi wu ku vangela mavabyi kumbe ndyangu wa wena wu nga ha ku xiximi? Vanhu lava humeleleke hakunene va tikarhatela ku ringanisela loko swi ta etimhakeni ta ntirho, rihanyo ni vutomi bya ndyangu.
LESWI U NGA SWI ENDLAKA. Ti khathalele. Kuma nkarhi lowu eneleke wo wisa. A swi pfuni nchumu ku tshama u khomekile hi ntirho lerova u nga ha ri na mhaka ni swilo swin’wana, swo tanihi rihanyo, ndyangu ni ku va ni xinghana ni vanhu van’wana, leswaku u va la humeleleke hi ndlela leyi nga riki ya xiviri.
LESWI BIBELE YI SWI VULAKA:
“Va tsaka lava khathalaka hi xilaveko xa vona xa moya.”—Matewu 5:3.
LESWI SWI VULAKA SWONA. Ku dyondza Bibele ni ku tirhisa milawu ya yona swi pfuna ngopfu loko swi ta emhakeni ya ku humelela ka xiviri. Entiyisweni, Timbhoni ta Yehovha ta timiliyoni tikume leswaku ku rhangisa ntirho wa Xikwembu evuton’wini bya tona swi endle leswaku ti hunguta ntshikilelo lowu vangiwaka hi ku hlongorisa rifuwo.—Matewu 6:31-33.
LESWI U NGA SWI ENDLAKA. Dyondza ndlela leyi Bibele yi nga ku pfunaka ha yona leswaku u kuma ku humelela ka xiviri. Leswaku u kuma rungula leri engetelekeke, tihlanganise ni Timbhoni ta Yehovha ta laha u tshamaka kona, kumbe u nghena eka Web site ya hina leyi nge www.jw.org/ts.
DYONDZA SWO TALA
Tivonele Eka Makungu Ya Mbilu
Minkarhi yin’wana mbilu ya hina yi ringeta ku tiyimelela loko hi lava ku endla leswi hoxeke. I yini lexi nga hi pfunaka ku tiva leswi nga embilwini ya hina hakunene?


text:
LESWI HI SWI DYONDZAKA EBIBELENI | TIPISALEMA 1-10
Leswaku Hi Va Ni Ku Rhula Na Yehovha, Hi Fanele Hi Xixima N’wana Wakwe, Yesu
Ku Vengiwa Ka Yehovha Na Yesu A Ku Profetiwile
A ku profetiwile leswaku matiko a ma nge byi amukeli vulawuri bya Yesu kambe a ma ta sindzisa eka vulawuri bya wona
Vuprofeta lebyi byi hetiseke hi nkarhi lowu Yesu a ha ri emisaveni naswona byi hetiseka hi ndlela leyikulu namuntlha
Mupisalema u vula leswaku matiko ma gungulela swa hava, leswi vulaka leswaku xikongomelo xa wona i xa hava
Lava xiximaka Hosi leyi Yehovha a yi toteke va ta kuma vutomi lebyi nga heriki
Hinkwavo lava kanetaka Hosi leyi nga Mesiya va ta lovisiwa
Vanhu va nga sirheleleka ni ku tlhela va va ni ku rhula loko va xixima N’wana, ku nga Yesu


text:
TIDYONDZO TO HLAYA
Tidyondzo To Hlaya
Matimu Ya Ndyangu Wa Lota
SWIN'WANA EKA NHLENGELETO LOWU
Ku Tiyisiwa Hi Vamakwerhu Va Hina Vaxinuna Ni Vaxisati
Komba vana va wena ndlela leyi va nga pfunanaka ha yona ni vanghana va vona.
Timfanelo Ta Munghana Lonene
Dyondzo leyi yi pfuna vana lava nga ni malembe ya 8 ku ya eka 12 leswaku va hlakulela timfanelo to va munghana lonene.
Vaisrayele Va Nghena eKanana
Kambela mianakanyo ya wena hi ku tirhisa ntlango lowu wo fananisa makhadi lowu sekeriweke eka tindzima 2 ku ya eka 7 ta buku ya Yoxuwa.


text:
1Eri nga fᴜ 'dasi, nga mu i vile angᴜa; 'ba erini imbale 'diyi nga mu eri vᴜtia. 2Etu sabatoni ka eca ra, eri 'ba 'ba imba pari 'bani yi okᴜzᴜria ; 'ba kakaᴜ yi osu osu ambo yini e'yo erini eriria, yi 'yo ra kini, Agu 'diri isu e'yo 'diyi ngoa ya? Fe 'ba 'diri dri a'dᴜ ondᴜani ya? Tali eri ma drini 'yele 'dini 'diyi ngoni ya? 3'Di 'ba bau edepiri, Mariamu mvi, adripi Yakobo pini Yose pie Yudasi pie Simoni pieri'i kᴜ ya? Amvipi erini yi ovᴜni 'doa ama be kᴜ ya? Yi nga aba eri ma e'yosi. 4Yesu nga 'yo yi tia kini, Nabi ma rᴜ ovᴜni inzikokorᴜ kᴜ, pe lᴜ angᴜ yinia, ori'ba yini 'diyi ma eselia, aku yiniria a'dule. 5Econi erini tali 'yezarᴜ 'dale kᴜ, pe alᴜ eri ti dri 'ba azorᴜ were ma ruaa yi atizᴜ'i. 6Eri osu osu a'itaako yinisi. Eri nga aci aku ma eselesi kuru, 'ba imbazᴜ. 7Eri nga 'ba mᴜdri drini iri 'diyi omve i vᴜ, eri 'ba yi ti pe iri iri, ari nga okpo fe yi dri orindi onzi agazᴜ. 8Eri azi yi ra kini yi ma 'du afa yini acizᴜ yi be geriari kᴜ, te kali yini a'dule; ma 'du nyaka kᴜ, ma 'du jᴜrᴜa kᴜ, ma 'du sente yi oporoa kᴜ indi; 9te ma su enyiriko paari, ma su koti yi rᴜaa iri kᴜ. 10Eri 'yo yi tia kini, Pari emini fizᴜ jo aliaria, emi ma ovᴜ 'dale de nga emi fᴜni angᴜ 'dasi kᴜ. 11Te angᴜ azini ka nga emi a'i kᴜ, ka nga e'yo emini eri kᴜ, emini fᴜria 'dasi emi oya irifᴜra emi pa ageleari va yi milia, e'yo etirᴜ yi dri. 12Yi nga efᴜ e'yo olᴜ, kini 'ba ma oja yi asi. 13Yi nga orindi onzi dro karakaraᴜ, yi nga odᴜ ini 'ba azo be 'diyi ma dria karakaraᴜ, nga yi ati ani. 14Te opi amborᴜ Herode nga e'yoni eri ra, runirini kulerisi. Eri nga 'yo ani kini, Yohana baputizi fepiri enga 'ba draza eselia 'bo; 'dini tali 'diyi nga yi 'ye eri dri ani. 15'Ba azini 'yo ra kini, 'Di Eliya'i. 'Ba azini kini, Nabi azini'i, kani 'ba nabirᴜ 'diyi ma azini yani. 16Te Herode eri ka e'yo 'di eri ra, eri 'yo ra kini, 'Di Yohana 'ba mani drini lile vari'i, eri enga di 'bo. 17A'disikᴜ Herode ma ngᴜlᴜpi pe ndra 'ba ti Yohanani bi, ombe, 'ba jo arunia, Herodiasi eri ma adripi Filipo ma okᴜ ndra erini 'dule i ma okᴜrᴜrisi. 18Te Yohana 'yo ndra Herode tia kini, Azita a'ini mini mi adripi ma okᴜ 'duzᴜ kᴜ. 19Herodiasi 'ba asi onzi eri vᴜ ani, le eri fᴜ ra. Te econi erini kᴜ, 20a'disikᴜ Herode ovᴜ Yohanasi urisi ambo, erini nile kini eri 'ba onyi beni, 'ba alatararᴜnirisi ; eri nga eri ta mba ani. Eri ka e'yo erini eri ra, eri asi oti tᴜ; te eri eri e'yo erini ayikosi. 21O'du onyi beri ka eca ra, Herode nga omu o'du erini osizᴜrini 'ba, 'ba 'wara erini 'diyi pi dri 'ba asikari ma drilia 'diyi pie, 'ba amborᴜ Galilia 'diyi be dria. 22Zamva Herodiasini nga fi ongo tᴜ yi milia, eri fe Herode ma asia ayiko ambo, 'ba ripi nyaka tia eri be 'diyi pie dria; opi nga 'yo zamva nderi ma tia kini, Mi zi ma tia afa mini leleri, te ma nga fe mi dri ra. 23Eri nga oyo so eri dri kini, Afa ngoni ngori mini zile ma tiari, ma nga fe mi dri ra, kani opi nyaza mani ma woko alᴜri pi ti. 24Eri nga fᴜ e'yo zi andri ma tia kini, Ma nga di a'dᴜ afa a'i'i ya? Eri ‘yora, Yohana 'ba baputizi fepiri ma dri'i. 25Eri nga fi coti opi vᴜ ongusi, nga zi tinia kini, Ma le cucuru’do mi fe ma dri koyia alia Yohana 'ba baputizi fepiri ma dri'i. 26Opi nga ani ovᴜ candisi ambo; te oyo erini solerisi, azini 'ba ripi eri be 'diyi ma e'yosi, eri leni zamva ndezᴜ kᴜ. 27Te coti opi nga asikari i agei tepiri ma ti pe alᴜ, eri azi tinia drini ejizᴜ. Eri nga mu drini li va jo arunia, 28nga drini eji koyia alia, nga eri fe zamva dri; zamva nga ji fe i andri dri. 29'Ba erini imbale 'diyi ka eri ra, yi nga emu avᴜni 'du ji sa 'bilea. 30'Ba ti opele 'diyi nga yi okᴜ tualᴜ Yesu vᴜ, yi nga e'yo dria yini 'yeleri olᴜ, e'yo yini imbaleri pie dria. 31Eri nga 'yo yi tia kini, Emi emu kalaa angᴜ didia, emi a'dule, emi li ava were. A'disikᴜ 'ba karakaraᴜ yi emu emu, yi mvi mvi, yi isuni ani pari nyaka nyazᴜ kᴜ. 32Yi nga mu oguru alia angᴜ didia, yi'i a'dule. 33Te 'ba ndre yini muria, azini 'ba karakaraᴜ nga yi ni ra, nga nzᴜ tualᴜ 'dale pasi engazᴜ aku dria ma alia, nga ca yini oko. 34Erini fᴜria eri nga 'ba ongᴜlᴜmᴜrᴜ ndre ra, eri asini nga ndri ndri yi vᴜ, ymi ovᴜle kabilo 'ba yi ocepiri kokorᴜ 'dinilerisi; eri 'ba yi imba e'yo kakaᴜsi. 35Te etu ka curu’do 'ba 'de 'bo, 'ba erini imbale 'diyi nga emu vᴜnia, nga 'yo tinia kini, Angᴜ 'doari angᴜ didini, etuni curu'do 'ye 'de 'di; 36mi pe yi ti mvizᴜ, yi ma mu angᴜ ama ageia 'doa aku eselesi nyaka jezᴜ yi dri. 37Eri nga e'yo omvi yi tia kini, Emi fe yi dri nyaka nya emi'i. Yi nga 'yo tinia kini, Ama di mu mikate je silingi tᴜrᴜ irisi fezᴜ yi dri nyazᴜ ra ya? 38Eri 'yo yi tia kini, Mikate emi dri si ya? Emi mu ndre. Yi ka ni 'bo, yi 'yo ra kini, Towi, azini e'bi iri. 39Eri azi yi tia, kini 'ba ma ri va dria irindi dria eselesi eselesi. 40Yi nga di ri va ngᴜlᴜrᴜ ngᴜlᴜrᴜ, azini tᴜrᴜ tᴜrᴜ, azini kali towi kali towi. 41Eri nga mikate towi nde 'du ra e'bi iri 'diyi be, eri nga angᴜ lᴜ 'bna uru, eri ka asi ndriza a'i drinia 'bo, eri nga mikate ma a ale ati, nga fe 'ba erini imbale 'diyi dri, yi ma asa eri 'ba nde ma palaa; e'bi nde iri 'diyi eri nga awa yi dri dria indi. 42Yi dria nga nya, nga tra ra. 43Yi nga mikate awaleri ma jolokoni o'du evᴜ alia tre tre mᴜdri drini iri, azini e'bi ma joloko be indi. 44'Ba mikate nde nyapi 'diyi ma kalafe, agupirᴜ 'diyi alifᴜ towi. 45Te coti eri nga 'ba erini imbale 'diyi omi fizᴜ oguru alia zozᴜ i drilia 'aa'dasi Betesaidaa, erini de 'ba ongᴜlᴜmᴜrᴜ ereria. 46Eri ka 'ba kᴜ 'bo, eri nga mu oni dria Mungu a'izᴜ. 47Ka eca ondresi, oguru ovᴜ miri ma alia agadua, te eri'i ovᴜ nyaku dria amve a'dule. 48Eri ka ndre yini yi ecandiria yi pezᴜ, olini yi omvlie vilerisi, eri nga emu yi vᴜ inisi angᴜni 'baria atiria, acizᴜ yi dria pasi. Eri 'ye yi aga aga, 49te yi'i yi ka eri ndre ra erini aciria yi dria pasi, yi ega 'di orindini, yi nga oyᴜ uru ani; 50te yi dria ndre eri ra, yi ovᴜ ani urisi ambo. Eri nga e'yo 'yo yi be coti, nga 'yo yi tia kini, Emi asi ma oti kᴜ, 'do ma’i; emi ovᴜ urisi kᴜ. 51Eri nga tu fi yi vᴜ oguru alia, oli nga kᴜ ani lizᴜ ja; yi nga ani osu osu ambo; 52yini e'yo mikateni vale kurisi, te yi ma asini ovᴜle mbazarᴜrisi. 53Yi ka zo 'aa'dasi 'bo, yi nga eca yi kutia Genesaretia, yi nga oguru a'di yi tia. 54Yi ka efᴜ oguru alia 'bo, coti 'ba nde nga eri ni ra, 55yi nga nzᴜ angᴜ ageiasi dria, nga 'ba 'ba azo be 'diyi oli tiko dria, yi ka pari erini ovᴜzᴜri ma e'yo eri ra. 56Angᴜ erini fizᴜria dria, aku were pie, aku amborᴜ pie, angᴜ amveri pie dria, yi nga 'ba azo be 'diyi ola dria cuua, nga a'i tinia eri ma kᴜ yi ma elo kani bongo erini ma ti a'dule; 'ba dria eri elopi 'diyi ma rua ati ra.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Genesa 14:1-24
14 Kutani emasikwini ya Amirafele hosi ya Xinara+ na Ariyoko hosi ya Elasara, Kedolawomere+ hosi ya Elami+ na Tidala hosi ya Goyimi,+2 lava valwa na Bera hosi ya Sodoma,+ na Birixa hosi ya Gomora,+ na Xinabu hosi ya Adima,+ na Xemebere hosi ya Seboyima,+ ni hosi ya le Bela (hileswaku, Sowara).+3 Lava hinkwavo va famba swin’we+ va ya eRivaleni ra le Hansi ra Sidima,+ hileswaku, Lwandle ra Munyu.+4 Va ve ehansi ka Kedolawomere malembe ya 12, kambe hi lembe ra vu-13 va xandzuka.5 Hi lembe ra vu-14 Kedolawomere a ta swin’we ni tihosi leti a ti ri na yena, kutani va hlula Varefayimi eAxitaroti-kanayimi,+ ni Vasusimi eHamu, ni Vaemimi+ eXavhe-kiriyatimi,6 ni Vahori+ entshaveni ya vona ya Seyiri+ ku ya fika aEliparani,+ leyi nga emananga.7 Kutani va hundzuluka va ta aEni-mixipata, hileswaku, Kadexi,+ va hlula tiko hinkwaro ra Vaamaleke+ swin’we ni Vaamori+ lava a va tshama eHasasoni-tamara.+8 Enkarhini lowu hosi ya le Sodoma yi ya enyimpini ni hosi ya Gomora ni hosi ya le Adima ni hosi ya le Seboyima ni hosi ya le Bela, (hileswaku, Sowara), ti fola ti landzelana ku ya lwa nyimpi na vona eRivaleni ra le Hansi ra Sidima,+9 ti lwa na Kedolawomere hosi ya le Elami na Tidala hosi ya le Goyimi na Amirafele hosi ya le Xinara na Ariyoko hosi ya le Elasara;+ tihosi ta mune ti lwa ni tihosi ta ntlhanu.10 Rivala ra le Hansi ra Sidima+ a ri ri ni migodi-godi ya nhlaka;+ tihosi ta Sodoma na Gomora+ ti baleka kutani ti wela eka yona, naswona leti seleke ti balekela endhawini+ ya tintshava.11 Kutani vahluri va teka nhundzu hinkwayo ya Sodoma na Gomora ni swakudya swa vona hinkwaswo, va famba.+12 Va teke na Lota n’wana wa makwavo wa Abrama ni nhundzu yakwe kutani va famba. A a tshama eSodoma+ hi nkarhi wolowo.13 Endzhaku ka sweswo ku ta munhu la poneke a ta byela Abrama lowa Muheveru.+ Hi nkarhi wolowo a a tshama exikarhi ka mirhi leyikulu ya Mamre wa Muamori,+ makwavo wa Exikoli ni makwavo wa Anere;+ a va ri vanakulobye va Abrama.14 Kutani Abrama a twa leswaku makwavo u endliwe khumbi.+ Hiloko a hlengeleta vanhu+ vakwe lava leteriweke, mahlonga ya 318 lama tswariweke endyangwini+ wakwe, kutani a va hlongorisa ku ya fika eDani.+15 Nivusiku a ava mavuthu+ yakwe, yena ni mahlonga yakwe, leswaku a lwa na vona, kutani a va hlula, a va hlongorisa ku ya fika eHoba, leyi nga en’walungwini wa Damaska.16 Kutani a kuma nhundzu+ hinkwayo, a kuma na Lota makwavo ni nhundzu yakwe xikan’we ni vavasati ni tiko.+17 Hosi ya Sodoma yi huma ku ta hlangana na yena loko a vuya hi le ku hluleni ka Kedolawomere ni tihosi leti a ti ri na yena, eRivaleni ra le Hansi ra Xavhe, hileswaku Rivala+ ra le Hansi ra hosi.18 Kutani Melkisedeke+ hosi ya le Salema+ a humesa xinkwa ni vhinyo,+ a a ri muprista wa Xikwembu+ Lexi nge Henhla-henhla.19 Kutani a n’wi katekisa a ku:“A ku katekisiwe Abrama wa Xikwembu+ Lexi nge Henhla-henhla,Muendli wa tilo ni misava;+20 Naswona a ku dzunisiwe Xikwembu+ Lexi nge Henhla-henhla,Lexi nyiketeke lava ku tshikilelaka evokweni+ ra wena!”Hiloko Abrama a n’wi nyika vukhume bya hinkwaswo.+21 Endzhaku ka sweswo hosi ya Sodoma yi ku eka Abrama: “Ndzi nyike mimoya-xiviri,+ kambe u teka nhundzu.”22 Hiloko Abrama a ku eka hosi ya Sodoma: “Ndzi tlakusa voko ra mina ndzi hlambanya+ eka Yehovha Xikwembu Lexi nge Henhla-henhla, Muendli wa tilo ni misava,23 leswaku ku sukela eka harhana ku ya eka ngoti ya phaxani, e-e, a ndzi nge teki nchumu eka leswi swi nga swa wena,+ leswaku u nga vuli u ku, ‘Hi mina ndzi fuwiseke Abrama.’24 U nga ndzi nyiki nchumu!+ Swi ringene leswi majaha ana ma swi dyeke, ni xiavelo xa vavanuna lava fambeke na mina, Anere na Exikoli na Mamre+—a va teke xiavelo+ xa vona.”


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Vatesalonika 1:1-10
1 Mina Pawulo na Silvhano+ na Timotiya,+ eka vandlha ra Vatesalonika leri nga ni vun’we+ ni Xikwembu Tatana ni Hosi Yesu Kreste:Onge mi nga va ni musa lowu nga faneriwiki ni ku rhula.+2 Minkarhi hinkwayo hi nkhensa Xikwembu loko hi vulavula malunghana na n’wina hinkwenu eswikhongelweni+ swa hina,3 hikuva minkarhi hinkwayo hi tsundzuka ntirho+ wa n’wina wo tshembeka ni ku tikarhata ka n’wina ka rirhandzu ni ku tiyisela ka n’wina hikwalaho ka ntshembo+ lowu mi nga na wona eHosini ya hina Yesu Kreste emahlweni ka Xikwembu tlhelo Tata wa hina.4 Hikuva ha swi tiva leswaku xi mi hlawurile,+ n’wina vamakwerhu lava rhandziwaka hi Xikwembu,5 hikuva mahungu lamanene lawa hi ma chumayelaka a ma humelelanga exikarhi ka n’wina hi ku vulavula ntsena kambe ni hi matimba+ ni moya lowo kwetsima ni ku khorwiseka+ lokukulu, tanihi leswi mi swi tivaka leswaku hi ve vanhu va muxaka muni eka n’wina hi swi endlela n’wina;+6 naswona mi ve vatekeleri+ va hina ni va Hosi,+ hileswi mi amukeleke rito ehansi ka nhlomulo+ lowukulu hi ntsako wa moya lowo kwetsima,+7 lerova mi ve xikombiso eka vapfumeri hinkwavo eMakedoniya ni le Akaya.8 Mhaka hileswaku, rito ra Yehovha+ a mi ri twarisanga eMakedoniya ni le Akaya ntsena, kambe ripfumelo+ ra n’wina eka Xikwembu ri hangalake hinkwako-nkwako etindhawini+ ta le kule, lerova a swi lavi leswaku hi vula nchumu.9 Hikuva vona hi voxe va hambeta va vika ndlela leyi hi ngheneke ha yona ro sungula exikarhi ka n’wina ni ndlela leyi mi hundzukeleke eka Xikwembu ha yona mi suka eswifanisweni+ swa n’wina swa hava leswaku mi va mahlonga ya Xikwembu lexi hanyaka+ ni xa ntiyiso,+10 ni ku rindzela+ N’wana wa xona la humaka ematilweni,+ loyi xi n’wi pfuxeke eka lava feke,+ ku nga Yesu, la hi kutsulaka evukarhini lebyi taka.+


text:
1Ani Didhota ni bhalela Gayu wo randeka ngutu, awu ni m'randako ngu ditshuri. 2Wo randeka ngutu, ni navela ti to u txi hanya kwati, ni ti to wutomi wako wa mmidi wu txi xayiseka kufana ni ti wu xayisekisako tona wutomi wako wa moya. 3Ni tsakile ngutu ngu kubwaka ka vanathu, va txi fakaza ditshuri di u di simamelako, ti to hakunene u hanya mu ka ditshuri. 4Ku walo ti ti ni tsakisako ngutu kupinda kuziva ti to vanana vangu va hanya mu ka ditshuri. 5Mwanathu wo randeka, u hanya wutomi wo thembeka ka totshe ti u ti mahako ka vanathu, ngutungutu ka vale i ku vaendi. 6Vona va fakazile lirando lako masoni ka Dibanza. U na va u txi maha tatinene, ngako u txi va longela sa nzila ngu tifanelo ti ti tsakisako Txizimu, 7nguko vona va tekile dipfhumba diya ngu ditina da Txizimu, va si tumeli kuamukela txilo ka vamatiko. 8Ngu konaho, hi fanete ku va amukela vathuvo, kasiku hi txi thumisana navo amu ka ditshuri. 9Ni bhalete dibanza mamwane mapswi, aniko Dhiyotrefo, a randako ku ti maha mthangeli hagari kwawe, kha hi amukeli. 10Ngu konaho, ngako ni txi ta kheyo, ni na ta landula mahanyelo akwe ni mapswi akwe o biha a hi poyilelako ngu ona. Hahanze keto, a lamba ni kuamukela vanathu. Se avale va ti lavako ku va amukela, wa va tsimbisa, a txi va humisa Dibanzani. 11Wo randeka ngutu, u nga etetele wubihi, aniko etetela wunene. Awu a mahako wunene, a lumba Txizimu. Awu a mahako wubihi kha txi wona Txizimu. 12Dhemetriyo va m'suma wunene votshe vathu. Ditshuri nidona da m'fakazela. Nanathu ha m'fakazela, se nanu ma ti ziva ti to wufakazi wathu mbwa ditshuri. 13Ni ti ni ta tingi ni nga ti fanete ku ku bhalela, aniko kha ni lavi ku ku rumela txona ngu kuthumisa dipapilo ni tinta. 14Na themba ti to hi na wonana kunukunuku, se hi na ta wombawomba, hi txi wonana khohe ni khohe. 15Kudikha ku na ve ni nawe. Va ku dingula vangana vako. Dingula nawe mmweyo ni mmweyo ka vangana vathu.
Copyright
Learn More


text:
NOVEMBER 18, 2013
TIMHAKA TA NAWU EMISAVENI HINKWAYO
Tsundzukani Lava Nga eKhotsweni
Xiyenge 18 xa Ntwanano wa Matiko Hinkwawo wa Timfanelo ta Vuaka-tiko ni ta Tipolitiki * xi ri: “Mfanelo ya ku va ni ntshunxeko wa miankanyo, ripfalo ni vukhongeri” i mfanelo ya xisekelo ya munhu. Ematikweni man’wana, loko Timbhoni ta Yehovha ti tirhisa timfanelo leti ta xisekelo ta khotsiwa ni ku khomiwa hi tihanyi swinene. Vo tala va lava khotsiweke i vantshwa lava alaka ku ya evusocheni hikwalaho ka ripfalo ra vona. Kasi van’wana va khotsiwa ntsena hileswi va hanyaka hi ku ya hi ripfumelo ra vona.
Kambe nxaniso a wu swi koti ku tshikisa Timbhoni ta Yehovha ku hanya hi ku ya hi ripfumelo ra tona. Ematshan’weni ya sweswo, nxaniso wu onha vito ra mimfumo leyi tsandzekaka ku xixima timfanelo ta munhu. Chati leri nga laha hansi ri xaxameta matiko lama khotseke Timbhoni ta Yehovha ni malembe lawa ti ma heteke etikweni ha rin’we.
Nxaxamelo wa lava khotsiweke loko va hlayiwa hi November 12, 2013
ERITREA
Eka xiviko xo hetelela, Timbhoni ta Yehovha ta 52 ta xinuna ni ta xisati ti khotsiwile ehansi ka swiyimo swo tika. Hambileswi ni yin’we ya tona yi nga hehliwangiki kumbe ku tengisiwa ximfumo, ti khotsiwile hikwalaho ko ala ku ya evusocheni, hikwalaho ka ntirho wa tona wo chumayela kumbe hikwalaho ka swivangelo leswi nga boxiwangiki. Vavanuna vanharhu, Paulos Eyassu, Isaac Mogos na Negede Teklemariam, va khotsiwile hileswi va aleke ku ya evusocheni hikwalaho ka ripfalo ra vona malembe lama lavaka ku ringana 20—ku sukela hi September 24, 1994. Misghina Gebretinsae na Yohannes Haile, ku nga Timbhoni timbirhi ta Yehovha leti nga ni malembe yo tlula 60, ti file loko ta ha khotsiwile. Hi mpfhuka tiko ra Eritrea ri kume ntshunxeko hi 1993, ri tshamela ku khotsa, ku xanisa ni ku karhata Timbhoni ta Yehovha.
KOREA DZONGA
Sweswi ku ni majaha ya 599 lama nga Timbhoni, lawa ha rin’we ra wona ri gweviweke tin’hweti ta 18 ekhotsweni hileswi ma aleke ku ya evusocheni hikwalaho ka ripfalo ra wona. Ku sukela hi nkarhi wa Nyimpi ya Tiko ra Korea Dzonga na Korea N’walungu ku fikela sweswi, tiko ra Korea Dzonga ri tengisa majaha lama nga Timbhoni, lama alaka ku ya evusocheni hikwalaho ka ripfalo ra wona naswona a ri va nyiki mintirho yin’wana yo korhokela tiko leswaku yi ntlhantlha xiphiqo lexi. Enkarhini wolowo hinkwawo, tiko ra Korea Dzonga ri gweve Timbhoni ta 17 549 malembe ya 43 100 ekhotsweni loko ma hlanganile hileswi ti alaka ku ya evusocheni. Tiko leri ri tsandzekile ku fambisana ni milawu ya ntwanano wa matiko hinkwawo naswona ri arile ku xixima timfanelo ta xisekelo ta lava alaka ku ya evusocheni hikwalaho ka ripfalo. Loko u lava rungula leri engetelekeke, hlaya xihloko lexi nge Ku Pfumaleka Ka Vululami eKorea Dzonga Swi Vilerisa Matiko Ya Misava.
NAGORNO-KARABAKH
Jaha leri nga ni malembe ya 20 leri nga Mbhoni ri khotsiwile hileswi ri alaka ku ya evusocheni hikwalaho ka ripfalo hikuva etikweni ra Nagorno-Karabakh ku hava lunghiselelo ro mintirho yin’wana yo korhokela tiko. Hi December 30, 2011, ri gweviwe ku tshama ekhotsweni tin’hweti ta 30 naswona hi January 29, 2013, xikombelo xa rona xo hatla ri ntshunxiwa hikwalaho ko tikhoma kahle xi bakanyeriwe etlhelo. Xikombelo xo va ri ntshunxiwa leswaku ri ta tikhathalela hikwalaho leswi ri tshamelaka ku vabya xi bakanyeriwe etlhelo hi valawuri va khotso.
SINGAPORE
Mfumo wa Singapore wu sindzisa vanhu ku ya evusocheni naswona a wu ti tekeli enhlokweni timfanelo ta vanhu to ala ku ya evusocheni hikwalaho ka ripfalo. Kutani majaha ya 18 lama nga hlanganyelaka ni Timbhoni ta Yehovha ma pfaleriwe eKhotsweni ra Masocha, laha jaha ha rin’we ri gweviweke tin’hweti ta 39, hileswi ma tiyimiseleke ku nga kanyi ripfalo ra wona leri leteriweke hi Bibele. Mbhoni yin’wana yi ntshunxiwile hi August 2013 endzhaku ko heta lembe ekhotsweni hikwalaho ko ala ku ya evusocheni.
TURKMENISTAN
Timbhoni ta kaye ti le khotsweni sweswi etikweni ra Turkmenistan—ta nhungu ti khomeriwe ku ala ku ya evusocheni hikwalaho ka ripfalo kasi yin’we yi khomeriwe swihehlo swa mavunwa. Vavanuna lava va gweviwe tin’hweti leti sukelaka eka 12 ku ya eka 24 naswona hakanyingi va bukuteriwa hi varindzi va khotso ni masocha. Loko va ntshunxiwa, minkarhi yin’wana va tlhela va khomiwa hi xivangelo lexi fanaka ivi va pfaleriwa emakhotsweni lawa vabohiwa va kona va khomiwaka hi tihanyi swinene.
^ ndzim. 2 Nakambe hlaya Xiyenge 18 xa United Nations Universal Declaration of Human Rights ni Xiyenge 9 xa European Convention on Human Rights.


text:
NDZIMA YA VUKHUME-NKOMBO
“Waswivo! Hlonga Ra Xisati Ra Yehovha!”
1, 2. (a) Xana Mariya u xewetiwe njhani hi munhu loyi a nga n’wi tiviki? (b) Xana Mariya a a fanele a endla swiboho swihi naswona swi byi cince njhani vutomi byakwe?
MARIYA u fanele a hlamale ngopfu loko a vona muendzi a nghena ekaya ka vona. Muendzi loyi a a nga endzelanga tata wakwe kumbe mana wakwe. A a endzele yena! Mariya a a tiyiseka leswaku muendzi loyi a a nga humi emutini wa Nazareta. Eximutanini xo fana ni xa Nazareta lexi a a tshama eka xona, vanhu vambe a va vonaka hi ku olova. Handle ka sweswo, muendzi yoloye a a vonaka leswaku i munhu wumbe. U xewete Mariya hi ndlela leyi nga tolovelekangiki nikatsongo, a ku: “Xewani, wena loyi a tsakeriweke swinene, Yehovha u na wena.”—Hlaya Luka 1:26-28.
2 Hi mukhuva wolowo, Bibele yi hi byela hi Mariya, n’wana wa xisati wa Heli, loyi a a tshama emutini wa Nazareta le Galeliya. Bibele yi vulavula hi Mariya hi nkarhi lowu a a fanele a endla swiboho swa nkoka evuton’wini byakwe. A a ta tekiwa hi Yosefa wa muvatli loyi se a a n’wi vutile loyi a a nga fuwanga kambe a a tshembekile. Kutani swi vonaka onge Mariya a a swi tiva leswaku u ta hanya vutomi bya njhani—vutomi byo olova ni ku seketela nuna wakwe Yosefa va kurisa vana. Kambe hi xitshuketa ku fike muendzi loyi a n’wi byeleke hi ntirho lowu humaka eka Xikwembu, ku nga vutihlamuleri lebyi a byi ta cinca vutomi byakwe.
3, 4. Leswaku hi n’wi tiva kahle Mariya hi fanele hi honisa yini naswona hi fanele hi kambisisa yini?
3 Swi nga ha ku hlamarisa ku tiva leswaku Bibele a yi hi byeli swo tala hi Mariya. A yi hi byeli swo tala hi ndlela leyi a kurisiweke ha yona, hi vumunhu byakwe naswona a yi hi byeli nchumu hi ndlela leyi a a languteka ha yona. Kambe leswi Rito ra Xikwembu ri swi vulaka ha yena swi hi byela swo tala hakunene.
4 Leswaku hi n’wi tiva kahle Mariya, hi fanele hi honisa tidyondzo to tala leti vukhongeri byo hambana-hambana byi ti dyondzisaka vanhu malunghana na yena. A hi fanelanga hi vulavula hi swinepe ni swifaniso swo tala leswi tsariweke hi pende ni leswi endliweke hi maribye yo hatima ni muxaka wun’wana wa vumba. Nakambe a hi fanelanga hi vulavula hi tidyondzo ta vukhongeri leti rharhanganeke ni leti nga mavonelo ya vanhu, leti nyikaka wansati loyi wo titsongahata swithopo leswi tlakukeke swo fana ni lexi nge “Mana wa Xikwembu” ni lexi nge “Hosi ya Xisati ya le Tilweni.” Ematshan’weni ya sweswo, a hi kambisiseni leswi Bibele yi hi byelaka swona hakunene. Yi hi nyika vutivi bya risima swinene hi ripfumelo rakwe ni ndlela leyi hi nga ri tekelelaka ha yona.
Ku Endzeriwa Hi Ntsumi
5. (a) Xana hi nga dyondza yini eka Mariya hi ndlela leyi a anguleke ha yona eka maxewetelo ya Gabriyele? (b) Hi yihi dyondzo ya nkoka leyi hi yi dyondzaka eka Mariya?
5 Hilaha u nga ha vaka u swi tiva hakona, wanuna la endzeleke Mariya a a nga ri munhu wa nyama. A ku ri ntsumi Gabriyele. Loko yi vitana Mariya yi ku “wena loyi a tsakeriweke swinene,” Mariya u “karhateke swinene” hi marito wolawo naswona a a lava ku tiva leswaku maxewetelo wolawo lama nga tolovelekangiki ma nga va ma vula yini. (Luka 1:29) I mani loyi a a n’wi tsakela swinene? Mariya a a nga swi langutelanga ku tsakeriwa swinene hi vanhu. Kambe ntsumi a yi vulavula hi ku tsakeriwa hi Yehovha Xikwembu. Sweswo a swi ri swa nkoka eka yena. Hambiswiritano, a nga kalanga a tikukumuxa hileswi a a tsakeriwa hi Xikwembu. Loko hi tikarhatela ku tsakeriwa hi Xikwembu naswona hi nga tikukumuxi hi ehleketa leswaku se xa hi tsakela, hi ta dyondza dyondzo ya nkoka leyi Mariya a a yi twisisa swinene. Xikwembu xi lwisana ni lava tikukumuxaka kambe xi rhandza ni ku seketela lava titsongahataka.—Yak. 4:6.
Mariya a nga kalanga a tikukumuxa hileswi a a tsakeriwa hi Xikwembu
6. I ntirho wihi lowukulu lowu ntsumi yi wu nyikeke Mariya?
6 Mariya a a fanele a titsongahata hi ndlela yoleyo hikuva ntsumi yi n’wi nyike ntirho lowukulu swinene. Yi n’wi byele leswaku a a ta veleka n’wana loyi a a ta va wa nkoka swinene eka vanhu hinkwavo. Gabriyele u te: “Yehovha Xikwembu u ta n’wi nyika xiluvelo xa Davhida tata wakwe, naswona u ta va hosi ehenhla ka yindlu ya Yakobe hi masiku, mfumo wakwe a wu nge vi na makumu.” (Luka 1:32, 33) Hakunene Mariya a a xi tiva xitshembiso lexi Xikwembu xi xi tshembiseke Davhida eka malembe yo tlula gidi lama hundzeke—xa leswaku un’wana wa vatukulu vakwe a a ta fuma hilaha ku nga heriki. (2 Sam. 7:12, 13) Kutani n’wana wakwe a a ta va Mesiya loyi se a ku ri khale vanhu va Xikwembu va n’wi languterile leswaku a fika!
7. (a) Xana xivutiso xa Mariya xi kombise yini ha yena? (b) Xana vantshwa namuntlha va nga dyondza yini eka Mariya?
7 Ku tlula kwalaho, ntsumi yi n’wi byele leswaku n’wana wakwe a a ta “vuriwa N’wana wa La nge Henhla-henhla.” Wansati la nga munhu wa nyama a a ta swi kotisa ku yini ku veleka N’wana wa Xikwembu? A swi ta endlekisa ku yini ku va Mariya a veleka n’wana? Se a a vutiwe hi Yosefa kambe a va nga si tekana. Mariya u vutise xivutiso lexi hi moya wa le hansi a ku: “Xana leswi swi ta endlekisa ku yini, tanihi leswi ndzi nga tiviki wanuna hi tlhelo ra rimbewu?” (Luka 1:34) Xiya leswaku Mariya a nga khomiwanga hi tingana ku vula leswaku a a ha ri nhwana. Ematshan’weni ya sweswo, a a byi teka byi ri bya risima vutengi byakwe. Namuntlha vantshwa vo tala va hatlisela ku hlanganyela rimbewu kutani va lahlekeriwa hi vunhwana bya vona ivi va sungula ku hlekula lava va nga byi lahlangiki. Misava yi cincile hakunene. Hambiswiritano, Yehovha a nga cincanga. (Mal. 3:6) Ku fana ni le minkarhini ya Mariya, Yehovha u tsakela lava namarhelaka milawu yakwe ya mahanyelo.—Hlaya Vaheveru 13:4.
8. A swi ta endlekisa ku yini leswaku Mariya a veleka n’wana loyi a hetisekeke hambileswi yena a a nga hetisekangi?
8 Hambileswi Mariya a a ri nandza la tshembekaka wa Xikwembu, a a nga hetisekanga. Kutani a a ta swi kotisa ku yini ku veleka n’wana la hetisekeke, ku nga N’wana wa Xikwembu? Gabriyele u hlamusele a ku: “Moya lowo kwetsima wu ta ta ehenhla ka wena, naswona matimba ya La nge Henhla-henhla ma ta ku funengeta. Hikwalaho ka sweswo lexi nga ta velekiwa na xona xi ta vuriwa lexo kwetsima, N’wana wa Xikwembu.” (Luka 1:35) Ku kwetsima swi vula “ku basa” ni “ku tenga.” Hi ntolovelo vana va tswariwa va ri ni xidyoho lexi va xi kumaka eka vatswari va vona. Kambe eka xiendlakalo lexi, Yehovha a a ta endla singita ro hlawuleka. A a ta hundzisela vutomi bya N’wana wakwe byi suka etilweni byi ya embelekweni wa Mariya kutani a tirhisa matimba yakwe lama tirhaka kumbe moya lowo kwetsima leswaku wu “funengeta” Mariya, wu sivela n’wana leswaku a nga tluleriwi hi xidyoho. Xana Mariya u swi tshembile leswi ntsumi yi n’wi tshembiseke swona? U angule njhani?
Ndlela Leyi Mariya A N’wi Anguleke Ha Yona Gabriyele
9. (a) Ha yini lava nga pfumeriki eka singita leri va endla xihoxo loko va kanakana mhaka ya Mariya? (b) Xana Gabriyele u ri tiyise hi ndlela yihi ripfumelo ra Mariya?
9 Lava nga pfumeriki eka singita leri, ku katsa ni vafundhisi van’wana va Vujagana, swa va tikela ku pfumela leswaku nhwana a nga veleka n’wana. Ku nga khathariseki leswi va dyondzekeke ngopfu, va tsandzeka ku twisisa ntiyiso lowu, lowu nga erivaleni. Hilaha Gabriyele a vuleke hakona, “ku hava lexi tivisiwaka hi Xikwembu lexi nga ta ka xi nga endleki.” (Luka 1:37) Mariya u swi pfumerile leswi Gabriyele a n’wi byeleke swona hikuva a a ri ni ripfumelo leri tiyeke. Hambiswiritano, Mariya a a nga pfumeli mhaka yin’wana ni yin’wana leyi a a byeriwa yona. Ku fana ni munhu un’wana ni un’wana loyi a tirhisaka mabyongo, Mariya u lave vumbhoni lebyi ripfumelo rakwe a ri ta titshega ha byona. Gabriyele a a lunghekele ku n’wi byela leswi engetelekeke leswi swin’wana swa swona ana se a a swi tiva leswaku i ntiyiso. U n’wi byele hi kokwana wakwe Elizabeta, loyi a a tiviwa a ri mhika ku ringana nkarhi wo leha. Hi ndlela ya singita Xikwembu xi endle leswaku a tika!
10. Ha yini hi nga fanelanga hi ehleketa leswaku ntirho wa Mariya a wu nga ta n’wi tisela swiphiqo kumbe ku n’wi endla a chava?
10 I yini leswi Mariya a a ta swi endla sweswi? Se a a wu tiva ntirho lowu a a ta wu endla ni vumbhoni bya leswaku Xikwembu a xi ta endla hinkwaswo leswi Gabriyele a swi vuleke. A hi fanelanga hi ehleketa leswaku ntirho lowu a wu nga ta n’wi tisela swiphiqo ni ku n’wi endla a chava. Phela a a fanele a ehleketa hi ku vutiwa kakwe hi Yosefa. Xana Yosefa a a ta hambeta a lava ku n’wi teka loko a kuma leswaku u tikile? Ku engetela kwalaho, swi nga ha endleka leswaku ntirho wa kona hi woxe a wu nga n’wi dyisi byi rhelela. Vutomi bya xivumbiwa xa nkoka ngopfu ku tlula swivumbiwa hinkwaswo swa Xikwembu, ku nga N’wana wa xona loyi a rhandzekaka, a byi ri emavokweni yakwe! A a fanele a n’wi khathalela loko a ha ri ricece leri nga kotiki ku endla nchumu ni ku n’wi sirhelela eka misava yo homboloka. Byebyo a ku ri vutihlamuleri lebyi tikaka hakunene!
11, 12. (a) Xana vavanuna lavo tshembeka ni lava nga ni xivindzi, minkarhi yin’wana a va angula njhani eka swiavelo swo tika leswi humaka eka Xikwembu? (b) Xana Mariya u kombise yini hi yena n’wini loko a hlamula Gabriyele?
11 Bibele yi kombisa leswaku hambi ku ri vavanuna lavo tshembeka ni lava nga ni xivindzi, minkarhi yin’wana va kanakanile ku amukela swiavelo swo tika leswi humaka eka Xikwembu. Muxe u vilerile a vula leswaku a nga swi koti ku vulavula kahle lerova a nga va muvulavuleri wa Xikwembu. (Eks. 4:10) Yeremiya u ale ku endla ntirho lowu Xikwembu a xi n’wi avela wona, a vula leswaku a nge swi koti ku wu endla hileswi a a ha ri “mufana.” (Yer. 1:6) Kasi Yonasi u balekele xiavelo xakwe! (Yon. 1:3) Ku vuriwa yini hi Mariya?
12 Hambi ku ri namuntlha, vanhu vo tala va ha ma tiva marito yakwe lama kombisaka ku titsongahata ni ku yingisa. U byele Gabriyele a ku: “Waswivo! Hlonga ra xisati ra Yehovha! Onge swi nga endleka eka mina hi ku ya hi leswi u swi tiviseke.” (Luka 1:38) Hlonga ra xisati a ku ri nandza wa xiyimo xa le hansi swinene ku tlula malandza hinkwawo; vutomi bya rona hinkwabyo a byi lawuriwa hi n’wini wa rona. Yoleyo i ndlela leyi Mariya a a titwa ha yona hi N’wini wakwe, Yehovha. A a swi tiva leswaku Yehovha a a ta n’wi sirhelela nileswaku wa tshembeka eka hinkwavo lava tshembekaka eka Yena nileswaku a a ta n’wi katekisa loko a ri karhi a endla hinkwaswo leswi nga ematimbeni yakwe leswaku a hetisisa ntirho lowu a nyikiweke wona wo tika.—Ps. 18:25.
Mariya a a swi tiva leswaku Xikwembu xakwe xo tshembeka, Yehovha a xi ta n’wi sirhelela
13. Xana hi nga vuyeriwa njhani eka xikombiso xa Mariya loko leswi Xikwembu xi hi kombelaka ku swi endla swi vonaka swi tika kumbe swi vonaka swi nga koteki?
13 Nkarhi wun’wana Xikwembu xi hi kombela leswaku hi endla nchumu lowu nga ha tikombaka wu tika, lerova hi vona onge a swi nge koteki ku wu endla. Hambiswiritano, eRitweni ra xona xi hi nyika swivangelo swo tala swa leswaku hi xi tshemba ni ku titshega hi xona hilaha ku heleleke ku fana na Mariya. (Swiv. 3:5, 6) Xana hi ta endla tano? Loko hi endla tano, xi ta hi katekisa, xi hi nyika swivangelo swo va ni ripfumelo leri tiyeke eka xona.
Mariya A Endzela Elizabeta
14, 15. (a) Xana Yehovha u n’wi katekise njhani Mariya loko a endzele Elizabeta na Zakariya? (b) Xana marito ya Mariya lama tsariweke eka Luka 1:46-55 ma paluxa yini hi yena?
14 Ku va Gabriyele a byele Mariya leswaku Elizabeta u tikile, swi vule swo tala eka yena. Eka vavasati hinkwavo lava nga kona emisaveni, xana hi wihi loyi a a ta xi twisisa kahle xiyimo xakwe? Mariya u nambe a ku milenge mimbirhi a kongoma etikweni ra tintshava ra Yuda, ku nga riendzo leri kumbexana a ri teka masiku manharhu kumbe mune. Loko a nghena emutini wa Elizabeta na Zakariya loyi a a ri muprista, Yehovha u nyike Mariya vumbhoni lebyi engetelekeke leswaku a tiyisa ripfumelo rakwe. Kuteloko Elizabeta a twa Mariya a xeweta hiloko hi ku hatlisa a twa ricece leri nga embelekweni wakwe ri tshuka-tshuka hi ku tsaka. U tale hi moya lowo kwetsima kutani a vula leswaku Mariya i “mana wa Hosi [yakwe].” Xikwembu xi paluxele Elizabeta leswaku n’wana wa Mariya a a ta va Hosi ya yena, ku nga Mesiya. Ku tlula kwalaho, u huhuteriwe ku bumabumela Mariya hikwalaho ka ku yingisa Xikwembu hi ku tshembeka a ku: “Nakambe loyi a kholweke wa tsaka.” (Luka 1:39-45) Ina hinkwaswo leswi Yehovha a swi tshembiseke Mariya a swi ta humelela!
15 Endzhaku ka sweswo Mariya u sungule ku vulavula. Marito yakwe ma tsariwe hi vukheta eRitweni ra Xikwembu. (Hlaya Luka 1:46-55.) Wolawo i marito yo leha lawa Mariya a tshameke a ma vula lama tsariweke eBibeleni naswona ma hi byela swo tala hi yena. Ma kombisa ndlela leyi a nkhenseke Yehovha ha yona loko a ri karhi a n’wi dzunisa hileswi a n’wi katekiseke hi lunghelo ro va mana wa Mesiya. Ma kombisa ndlela leyi ripfumelo rakwe a ri tiye ha yona loko a ri karhi a vulavula hi Yehovha tanihi loyi a tsongahataka lava tikurisaka ni lava nga ni matimba ni ku pfuna lava titsongahataka ni swisiwana leswi lavaka ku n’wi tirhela. Ma tlhela ma kombisa leswaku a a ma tiva ku fikela kwihi Matsalwa. Ku ringanyetiwa leswaku u tshahe Matsalwa ya Xiheveru minkarhi leyi tlulaka 20! *
16, 17. (a) Xana Mariya na n’wana wakwe va wu kombise hi ndlela yihi moya lowu hi faneleke hi wu tekelela? (b) Riendzo ra Mariya ro ya eka Elizabeta ri hi tsundzuxa nkateko wihi?
16 Swi le rivaleni leswaku Mariya a a anakanyisisa swinene hi Rito ra Xikwembu. Kambe u titsongahatile, a vona swi antswa ku tshaha Matsalwa leswaku a hlamusela xiyimo xakwe ematshan’weni yo vulavula marito lama humaka emiehleketweni yakwe. N’wana loyi a a ri karhi a kula embelekweni wakwe a a ta kombisa moya lowu fanaka siku rin’wana, hi ku vula marito lama nge: “Leswi ndzi swi dyondzisaka a hi swa mina, kambe i swa loyi a ndzi rhumeke.” (Yoh. 7:16) Hi endla kahle loko hi tivutisa swivutiso leswi: ‘Xana ndzi ri xixima hi ndlela leyi fanaka Rito ra Xikwembu? Kumbe ndzi tsakela ku endla swilo hi ku ya hi mavonelo ni tidyondzo ta mina?’ Nhlamulo ya Mariya yi le rivaleni.
17 Mariya u tshame na Elizabeta ku ringana kwalomu ka tin’hweti tinharhu, a swi kanakanisi leswaku va khutazane swinene. (Luka 1:56) Vavasati lavambirhi va hi tsundzuxa leswaku vunghana i bya nkoka. Loko hi lava vanghana lava n’wi rhandzaka swinene Yehovha Xikwembu xa hina, ha tiyiseka leswaku vuxaka bya hina na yena byi ta kula naswona hi ta tshinela eka yena. (Swiv. 13:20) Kambe nkarhi wa leswaku Mariya a tlhelela ekaya wu hetelele wu fikile. Xana Yosefa a a ta vula yini loko a twa leswaku Mariya u tikile?
Mariya Na Yosefa
18. Xana Mariya u n’wi byele yini Yosefa, naswona Yosefa u angule njhani?
18 Swi nga ha endleka leswaku Mariya a nga yimelanga leswaku un’wana ni un’wana a kala a swi vona leswaku u tikile ku ri kona a nga ta byela Yosefa. Handle ko kanakana u boheke ku vulavula na Yosefa. Emahlweni ko vulavula na Yosefa, Mariya a nga ha va a tivutisile leswaku wanuna loyi wo chava Xikwembu u ta angula njhani eka leswi a a boheka ku n’wi byela swona. Nilokoswiritano, u vulavule na yena a n’wi byela hinkwaswo leswi n’wi humeleleke. Hilaha u nga ha swi ehleketaka hakona, Yosefa u fanele a karhateke swinene. A a swi lava ku tshemba murhandziwa wakwe, kambe leswi a n’wi byeleke swona a ku ri nchumu lowu nga si tshamaka wu humelela. Bibele a yi hi byeli leswi Yosefa a a swi ehleketa kumbe leswi a swi vuleke hi nkarhi wolowo. Kambe yi vula leswaku u endle xiboho xo n’wi tshika hikuva hi nkarhi wolowo vanhu lava vutaneke a va tekiwa va ri lava tekaneke. Hambiswiritano, a a nga lavi ku n’wi khomisa tingana exikarhi ka vanhu kumbe ku ya n’wi vika leswaku a xupuriwa, kutani u hlawule ku n’wi tshika exihundleni. (Mat. 1:18, 19) Swi fanele swi n’wi twise ku vava Mariya ku vona Yosefa a vaviseke swinene hikwalaho ka xiyimo lexi, lexi nga si tshamaka xi endleka. Kambe Mariya a nga hlundzukanga hikwalaho ka leswi Yosefa a a nga n’wi tshembi.
19. Xana Yehovha u n’wi pfune njhani Yosefa leswaku a endla xiboho lexinene?
19 Yehovha a nga n’wi pfumelelanga Yosefa leswaku a endla leswi a swi kunguhateke. Enorhweni, ntsumi ya Xikwembu yi n’wi byele leswaku Mariya a a tike hi ndlela ya singita. Sweswo swi fanele swi rhurise mbilu ya Yosefa! Kutani u endle hilaha Mariya a endleke hakona loko a byeriwa hi ta ku tika kakwe—u endle leswi Yehovha a a lava leswaku a swi endla. U tekane na Mariya kutani a tilunghiselela ku byarha vutihlamuleri byo hlawuleka byo wundla N’wana wa Yehovha.—Mat. 1:20-24.
20, 21. Xana vanhu lava tekaneke ni lava ehleketaka hi ku tekana va nga dyondza yini eka Mariya na Yosefa?
20 Vanhu lava tekaneke ni lava ehleketaka hi ku tekana, va fanele va dyondza eka vatekani lava, lava ha riki vantshwa lava hanyeke eka malembe ya 2 000 lama hundzeke. Loko Yosefa a ri karhi a vona nsati wakwe a ri karhi a endla mintirho ya le kaya ni ku khathalela n’wana, swi fanele swi n’wi tsakise swinene leswi ntsumi ya Yehovha yi n’wi byeleke leswi a a fanele a swi endla. Yosefa u fanele a xiye ndlela leyi swi nga swa nkoka ha yona ku titshega hi Yehovha loko a endla swiboho leswikulu. (Ps. 37:5; Swiv. 18:13) A swi kanakanisi leswaku leswi a a ri nhloko ya ndyangu a a endla swiboho hi musa ni hi vukheta.
21 Hi hala tlhelo, hi nga gimeta hi ku vula yini eka ndlela leyi Mariya a a tiyimisele ha yona ku tekiwa hi Yosefa? Hambileswi eku sunguleni Yosefa swi n’wi tikeleke ku twisisa leswi Mariya a n’wi byeleke swona, Mariya u tshike mhaka leyi emavokweni ya yena tanihi leswi a a ta va nhloko ya ndyangu. Hakunene yoleyo yi ve dyondzo ya nkoka eka yena ni le ka vavasati lava nga Vakreste namuntlha. Nakambe swiendlakalo leswi swi nga ha va swi dyondzise Yosefa na Mariya leswaku i swa nkoka ku tshembana ni ku nga fihlelani nchumu.—Hlaya Swivuriso 15:22.
22. Xana masungulo ya vukati bya Yosefa na Mariya a ku ri wahi, naswona i yini leswi a va swi langutele hi mahlo-ngati?
22 Vatekani volavo lava ha riki vantshwa, va sungule vukati bya vona eka masungulo lamanene. Havumbirhi bya vona a va rhandza Yehovha Xikwembu ku tlula swilo hinkwaswo naswona a va navela ku n’wi tsakisa tanihi vatswari lava nga swi kotaka ku khathalela n’wana Wakwe. Hambiswiritano, a va ta kuma mikateko leyikulu va tlhela va langutana ni swiphiqo leswikulu. A va swi langutele hi mahlo-ngati ku kurisa Yesu loyi a a ta kula a va wanuna wa nkoka swinene loyi a nga si tshamaka a va kona wo fana na yena emisaveni.
^ ndzim. 15 Swi tikomba onge Mariya u tshahe wansati wo tshembeka Hana loyi Yehovha a n’wi katekiseke hi ku n’wi nyika n’wana.—Vona bokisi leri nge “Swikhongelo Swimbirhi Swo Hlawuleka” eka Ndzima 6.


text:
BIBELE YI HUNDZULA VUTOMI BYA VANHU
“A Ndzi Lava Ku Va Muprista”
LEMBE RO VELEKIWA: 1957
TIKO: MEXICO
MATIMU YAKWE: A A DYONDZELA VUFUNDHISI; A A RI NI XIMBILWAMBILWANA
VUTOMI BYA MINA:
Ndzi velekiwe exidorobanini xa Texcoco. Hi nkarhi wolowo, switarata swo tala a swi nga ri na xikontiri naswona a swi ri ni ritshuri. A swi tolovelekile ku vona vanhu lava humaka eswimitanini swa le kusuhi va ta ni timbhongolo ta vona edorobeni ti rhwale swilo leswaku va ta xavisa. Ndyangu wa ka hina a wu swerile naswona a wu ri ni vana va kaye lava eka vona mina a ndzi ri wa vunkombo. Tata wa mina a a lunghisa guaraches (maphaxani) leswaku a wundla ndyangu. Kambe u file loko ndzi ri ni malembe ya nkombo. Ku sukela kwalaho, Manana u we a pfuka leswaku a kumela ndyangu wakwe swakudya.
Kokwa wa mina wa xinuna wa ku bebula Manana a a tlanga vhayolini naswona a ri murhangeri wa okhestra leyi a yi tlanga vuyimbeleri bya vukhongeri. Swirho swo tala swa ndyangu wa ka hina a swi tlanga hi swichayachayana sweswo. Manana a a yimbelela eka khwayere ya kereke naswona malume a yimbelela opera ni ku tlanga piyano. A hi ri Makhatoliki lama tinyiketeleke—a ndzi ri mufana wa alitari naswona norho wa mina a ku ri ku va murhumiwa wa Khatoliki. Hi nkarhi lowu fanaka, a ndzi ti rhandza ngopfu tifilimi ta karati. Loko ndzi ya ndzi ri karhi ndzi hlalela tifilimi teto, a swi endla leswaku ndzi sungula ku va ni vukarhi.
Loko ndzi ri ePuebla, ndzi nghene xikolo xa vukhongeri lexi a xi tirha tanihi xikolo xo dyondzela vufundhisi. Pakani ya mina a ku ri ku va muprista wa Khatoliki. Kambe hi nkarhi wa lembe ro hetelela ra tidyondzo ta mina, ndzi sungule ku heleriwa hi ntshembo eka Kereke ya Khatoliki. Nani leyi a ya ha ri muntshwa a yi lava ku endla timhaka ta masangu na mina. Ndzi lwisane ni ndzingo wolowo, kambe xiyimo xi endle leswaku ndzi navela ku nghenela vukati. Ku tlula kwalaho, ndzi xiye leswaku vaprista vo hlayanyana a va ri ni vukanganyisi. Eku heteleleni ndzi tshike pakani ya mina yo va muprista.
Leswi a ndzi ri mufana wa alitari, norho wa mina a ku ri ku va murhumiwa wa Khatoliki kambe a ndzi ti rhandza ngopfu tifilimi ta karati leswi endleke leswaku ndzi sungula ku va ni vukarhi
Ndzi endle xiboho xo ya dyondzela vuyimbeleri eNational Conservatory of Music eDorobeni ra le Mexico. Loko ndzi thwasile ndzi nghenele vukati naswona hi ku hatlisa mina ni nsati wa mina hi ve ni vana va mune. A ndzi wundla ndyangu wa mina hi ku yimbelela hi nkarhi wa Masa eKerekeni ya Khatoliki.
Loko ha ha ku tekana, vukati bya hina a byi nga fambi kahle. Mina ni nsati wa mina a hi holova, ngopfu-ngopfu hikwalaho ka mavondzo. Eku sunguleni a hi rhuketelana ivi hi banana. Eku heteleleni, endzhaku ka malembe ya 13, hi endle xiboho xo hambana kutani endzhakunyana hi dlaya vukati.
NDLELA LEYI BIBELE YI HUNDZULEKE VUTOMI BYA MINA HA YONA:
Ndzi sungule ku hlangana ni Timbhoni ta Yehovha emahlweni ko va ndzi hambana ni nsati wa mina. Timbhoni timbirhi ti gongondze enyangweni wa hina kutani ti kombela ku bula na hina hi Bibele. A ndzi ehleketa leswaku a ndzi tiva swo tala hi vukhongeri, kutani a ndzi tiyimisele ku tikomba leswaku ti hoxile. Ndzi ti vutise swivutiso swo tika leswi a ndzi anakanya leswaku a ti nga ri na tinhlamulo ta swona. Kambe lexi ndzi hlamariseke hileswaku minkarhi hinkwayo a ti ndzi nyika tinhlamulo letinene leti sekeriweke eBibeleni. Ndzi sungule ku vona leswaku hakunene a ndzi tiva swilo switsongo. Hambiswiritano, nsati wa mina a a nga ti khomi kahle Timbhoni naswona mina a ndzi khomekile swinene, kutani ti tshike ku hi endzela.
Endzhaku ka malembe ya ntlhanu, a ndzi tshama ni wansati un’wana, ku nga Elvira, loko ndzi tlhela ndzi hlangana ni Timbhoni ta Yehovha. Elvira a a nga ti kaneti Timbhoni, kutani ndzi kume swi ndzi olovela ku dyondza Bibele nkarhi na nkarhi. Hambiswiritano, swi teke malembe yo hlayanyana leswaku ndzi cinca mahanyelo ya mina.
Ndzi xiye leswaku loko ndzi lava ku gandzela Yehovha hi mbilu ya mina hinkwayo a ndzi fanele ndzi endla ku cinca lokukulu. Xo sungula, a ndzi fanele ndzi tshika ntirho wa mina wa ku yimbelela hi Masa eKerekeni ya Khatoliki, leswi vulaka leswaku a ndzi fanele ndzi kuma ntirho wun’wana wo tihanyisa. (Nhlavutelo 18:4) Nakambe a ndzi fanele ndzi byi tsarisa ximfumo vukati bya mina na Elvira.
Kambe xin’wana xa swilo leswi ndzi tikeleke swinene ku swi cinca a ku ri ku lawula ximbilwambilwana. Tindzimana timbirhi ta Bibele leti ndzi pfuneke swinene i Pisalema 11:5, leyi kombisaka leswaku Yehovha u venga madzolonga na 1 Petro 3:7, leyi ndzi dyondziseke leswaku loko ndzi lava Yehovha a yingisa swikhongelo swa mina, ndzi fanele ndzi xixima nsati wa mina. Loko ndzi ri karhi ndzi anakanyisisa hi tindzimana teto ni ku khongelela mpfuno wa Yehovha, hakatsongo-tsongo ndzi kote ku lawula ximbilwambilwana xa mina.
Bibele yi ndzi dyondzise leswaku loko ndzi lava Yehovha a yingisa swikhongelo swa mina, ndzi fanele ndzi xixima nsati wa mina
NDLELA LEYI NDZI VUYERIWEKE HA YONA:
Sweswi ndzi tiphina hi ku va ni ndyangu lowu tsakeke. Ndzi tikarhatela ku lulamisa vuxaka bya mina ni vana va mina va majaha lava ndzi va kumeke ni nsati wa mina wo sungula ni ku pfuna ndyangu wa mina lowu sweswi ndzi nga na wona leswaku wu tshama wu tiyile eripfumelweni.
Loko ndza ha ri n’wana, norho wa mina a ku ri ku va muprista ni ku pfuna vanhu. Sweswi ndzi vona onge vutomi bya mina byi na xikongomelo xa xiviri. Ndzi wundla ndyangu wa mina hi ku dyondzisa ku yimbelela. Ndzi swi tlangela swinene leswi Yehovha a ndzi lehiseleke mbilu, a ndzi nyika nkarhi wo cinca kutani ndzi hundzuka munhu lonene!


text:
Masa Ya Makhatoliki—Kahle-kahle Yi Vula Yini?
Masa Ya Makhatoliki
EMISAVENI hinkwayo vanhu va tlangela xiendlakalo lexi nkarhi na nkarhi—kumbexana minkarhi yo hlayanyana elembeni, vhiki ni vhiki hambi ku ri siku ni siku. Kambe xiendlakalo lexi xi vuriwa xihundla xa ripfumelo naswona vanhu vo tala lava xi tlangelaka va vula leswaku a va xi twisisi. Vanhu va xi teka xi ri lexi kwetsimaka naswona xi ri singita.
Xiendlakalo lexi i Masa ya kereke ya Khatoliki laha muprista a khongelelaka xinkwa ni vhinyo kutani a rhamba vandlha leswaku ri amukela Kreste eka Ntwanano wo Kwetsima. * Mupapa Benedict wa vu-16 u vule leswaku nkhuvo lowu i “xiphemu xa nkoka swinene eka ripfumelo ra hina Makhatoliki.” A hi khale ngopfu kereke ya Khatoliki yi tlangele “Lembe ra Masa” tanihi matshalatshala yo pfuna vanhu leswaku “va pfuxeta ripfumelo ra vona eka Masa.”
Hambi ku ri Makhatoliki lawa swi ma tikelaka ku hlayisa milawu yin’wana ya ripfumelo ra wona, ma xi hisekela xiendlakalo lexi. Hi xikombiso, eka xitsalwana xa sweswinyana xa le ka magazini wa Time, wansati un’wana wa Mukhatoliki la hlamuseriweke tanihi loyi a ha riki muntshwa la nga ni mavonelo lamantshwa yo endla swilo, u tsale a ku: “Ku nga khathariseki leswi hina hi swi ehleketaka malunghana ni milawu ya kereke ya Khatoliki, ha ha khomelela eka swilo leswi hi hlanganisaka eka vukhongeri bya Khatoliki: ku nga ku tinyiketela ka hina eku tlangeleni ka Masa.”
Kambe Masa i yini? Xana ku languteriwe leswaku valandzeri va Kreste va yi tlangela? A hi rhangeni hi ku kambisisa ndlela leyi xiendlakalo lexi xa Masa xi sunguleke ha yona. Kutani hi kona hi nga ta kambisisa xivutiso xa nkoka ngopfu lexi nge: Xana kahle-kahle Masa yi fambisana ni Xilalelo lexi simekiweke hi Yesu Kreste eka malembe ya kwalomu ka 2 000 lama hundzeke?
Masa Ni Vukhongeri Lebyi Tivulaka Bya Vukreste
Swa olova ku vona leswaku ha yini Masa ya Makhatoliki yi tekiwa yi ri singita. Nkarhi wo hlawuleka eka xiendlakalo lexi hiloko muprista a endla xikhongelo xa Masa emahlweni ko nyika vandlha xinkwa ni vhinyo. Hi ku ya hi buku ya Makhatoliki, hi nkarhi wolowo “matimba ya marito ni xiendlo xa Kreste ni matimba ya Moya lowo Kwetsima” swi endla miri ni ngati ya Yesu swi va “nyiko yo kwetsima.” (Catechism of the Catholic Church) Endzhaku ka loko muprista a dye xinkwa a tlhela a nwa vhinyo, u rhamba lavo tshembeka leswaku va amukela Ntwanano, hakanyingi hi ku dya xinkwa ntsena.
Kereke ya Khatoliki yi dyondzisa leswaku xinkwa ni vhinyo swi hundzuka hi ndlela ya singita swi va miri ni ngati ya xiviri ya Kreste. Dyondzo leyi yi sungule hakatsongo-tsongo naswona rito leri hlamuselaka ku hundzuka koloko ka xinkwa ni vhinyo ri sungule ku tirhisiwa ximfumo ro sungula hi lembe-xidzana ra vu-13. Eminkarhini ya Tsima ra Maprotestente ro Lwela Fambiselo Lerintshwa eKerekeni ya Khatoliki, ku soriwe timhaka tin’wana ta Masa ya Makhatoliki. Martin Luther a a nga pfumeli eka dyondzo ya leswaku xinkwa ni vhinyo swi hundzuka miri ni ngati ya xiviri ya Kreste kambe a a pfumela eka dyondzo ya leswaku xinkwa ni vhinyo swi pfangane ni miri ni ngati ya Kreste hi nkarhi wolowo. Ku hambana exikarhi ka tidyondzo leti ka tika ku ku twisisa. Luther u dyondzise leswaku eka xinkwa ni le ka vhinyo ku va ni miri swin’we ni ngati ya Yesu ya xiviri, ku nga ri leswaku swa hundzuka swi va miri ni ngati ya xiviri ya Yesu.
Hi ku famba ka nkarhi, ku tlhele ku va ni ku hambana kun’wana exikarhi ka vukhongeri lebyi tivulaka bya Vukreste malunghana ni nhlamuselo ya Masa, maendlelo ya yona swin’we ni leswaku a yi ta tlangeriwa kangani. Nilokoswiritano, hi ndlela yo karhi xiendlakalo lexi xi hambete xi va xa nkoka swinene eka vukhongeri lebyi tivulaka bya Vukreste. Kambe, xana a xi ri njhani Xilalelo xo sungula lexi simekiweke hi Yesu?
Ku Simekiwa Ka “Xilalelo Xa Hosi”
Yesu hi byakwe u simeke “xilalelo xa Hosi” kumbe Xitsundzuxo xa rifu rakwe. (1 Vakorinto 11:20, 24) Hambiswiritano, xana u sungule xiendlakalo lexi nga twisisekiki laha vadyondzisiwa vakwe entiyisweni a va ta dya miri wakwe ni ku nwa ngati yakwe?
Yesu a ha ku heta ku tlangela Paseka ya Xiyuda kutani a hlongola Yudasi Iskariyota, muapostola loyi a a ta n’wi xenga ku nga ri khale. Matewu, ku nga un’wana wa vaapostola va 11 lava a va ri kwalaho, u vike a ku: “Loko va ri karhi va dya, Yesu a teka xinkwa, loko a nkhensile, a xi phema ivi a nyika vadyondzisiwa, a ku: ‘Tekani, mi dya. Leswi swi vula miri wa mina.’ Nakambe, a teka xinwelo, loko a nkhensile, a va nyika xona, a ku: ‘Nwanani eka xona, hinkwenu ka n’wina; hikuva leswi swi vula “ngati ya ntwanano” ya mina, leyi nga ta halateriwa vo tala leswaku va rivaleriwa swidyoho.’”—Matewu 26:26-28.
Eka Yesu ni le ka malandza hinkwawo ya Xikwembu, ku khongelela swakudya a ku ri mukhuva wa vona wa siku ni siku. (Deteronoma 8:10; Matewu 6:11; 14:19; 15:36; Marka 6:41; 8:6; Yohane 6:11, 23; Mintirho 27:35; Varhoma 14:6) Xana xi kona xivangelo xo pfumela leswaku loko Yesu a khongelele xinkwa ni vhinyo, u endle ni singita a swi hundzula swi va nyama ni ngati yakwe ya xiviri leswaku valandzeri vakwe va swi dya?
Xana “Leswi Swi Vula” Kumbe “Leswi I”?
I ntiyiso leswaku Tibibele tin’wana ti hundzuluxela marito ya Yesu hi ndlela leyi: “Tekani mi dya, leswi i miri wa mina,” naswona “Nwelani ka xona hinkwenu; hikuva leswi i ngati ya mina.” (Matewu 26:26-28, Bibele—Mahungu Lamanene; Bibele Ya Xitsonga) Nakambe i ntiyiso leswaku rito ra Xigriki leri nge e·stin΄, leri nga riendli, entiyisweni ri vula leswaku “i.” Kambe riendli rero ri nga tlhela ri vula “ku fanekisela.” Lexi tsakisaka hileswaku eka Tibibele to tala riendli leri ri tala ku hundzuluxeriwa va ku “swi vula” kumbe “swi yimela.” * Mongo wa mhaka hi wona wu kombisaka loko riendli leri ri hundzuluxeriwe hi ndlela leyi pakanisaka swinene. Hi xikombiso, eka Matewu 12:7 rito leri nge e·stin΄ ri hundzuluxeriwe va ku “swi vula” eka Tibibele to tala: “Loko a mi twisise leswi marito lawa ma swi vulaka [Hi Xigriki, e·stin]: Ndzi lava tintswalo, ku nga ri xitlhavelo, a mi ta va mi nga va gwevanga lava pfumalaka nandzu.”—CEI; Douay Version.
Emhakeni leyi, vakambisisi va Bibele lava xiximiwaka va pfumerile leswaku rito leri nge “i” a ri yi hundzuluxeli hi ndlela leyi pakanisaka mhaka leyi Yesu a a vulavula ha yona laha. Hi xikombiso, Jacques Dupont u kambisise ndhavuko ni ndhawu leyi Yesu a a tshama eka yona kutani a gimeta hileswaku “ndlela leyi pakanisaka swinene” yo hundzuluxela ndzimana leyi yi fanele yi ku: “Leswi swi vula miri wa mina” kumbe “Leswi swi yimela miri wa mina.”
Kahle-kahle Yesu a a nga vuli swona leswaku valandzeri vakwe a va fanele va dya nyama yakwe ni ngati yakwe ya xiviri. Ha yini? Endzhaku ka Ndhambi ya siku ra Nowa, loko Xikwembu xi pfumelele vanhu ku dya nyama ya swiharhi, xi va alele hi ku kongoma ku dya ngati. (Genesa 9:3, 4) Xileriso lexi xi tlhele xi vuriwa eka Nawu wa Muxe, lowu Yesu a wu yingiseke hi ku helela. (Deteronoma 12:23; 1 Petro 2:22) Nakambe vaapostola va huhuteriwe hi moya lowo kwetsima leswaku va phindha xileriso xexo lexi yirisaka ku dya ngati, va endla leswaku xi tirha eka Vakreste hinkwavo. (Mintirho 15:20, 29) Xana Yesu a a ta simeka xiendlakalo lexi a xi ta lava leswaku valandzeri vakwe va tshova nawu wo kwetsima wa Xikwembu xa Matimba Hinkwawo? Doo!
Kutani swi le rivaleni leswaku Yesu u tirhise xinkwa ni vhinyo tanihi swifanekiselo. Xinkwa xo kala comela xi vula kumbe xi yimela miri wakwe lowu pfumalaka xidyoho, lowu a wu ta nyikeriwa wu va gandzelo. Vhinyo yo tshwuka yi yimela ngati yakwe leyi a yi ta halateriwa “vo tala leswaku va rivaleriwa swidyoho.”—Matewu 26:28.
Xikongomelo Xa Xilalelo Xa Hosi
Yesu u gimete Xilalelo xa Hosi xo sungula hi marito lawa: “Tshamani mi ri karhi mi endla leswi leswaku mi ndzi tsundzuka.” (Luka 22:19) Hakunene xiendlakalo lexi xi hi pfuna leswaku hi tsundzuka Yesu swin’we ni swilo leswi tsakisaka leswi hetisisiweke hi rifu rakwe. Xi hi tsundzuxa leswaku Yesu u seketele vuhosi bya Tata wakwe Yehovha. Xi tlhela xi hi tsundzuxa leswaku leswi Yesu a feke a ri munhu la hetisekeke la nga riki na xidyoho, u nyikele “moya-xiviri wakwe wu va nkutsulo wa lavo tala.” Nkutsulo wu endla leswaku un’wana ni un’wana la kombisaka ripfumelo eka gandzelo rakwe a kota ku ntshunxiwa eka xidyoho kutani a kuma vutomi lebyi nga heriki.—Matewu 20:28.
Kambe entiyisweni Xilalelo xa Hosi i swakudya swa ntwanano. Lava katsekaka i (1) Yehovha Xikwembu, loyi a lunghiseleleke nkutsulo, (2) Yesu Kreste, “Xinyimpfana xa Xikwembu” loyi a nyikeleke nkutsulo, ni (3) vamakwavo va moya va Yesu. Loko vamakwavo va moya va Yesu va dya xinkwa ni ku nwa vhinyo va kombisa leswaku va ni vun’we lebyi heleleke na Kreste. (Yohane 1:29; 1 Vakorinto 10:16, 17) Nakambe va kombisa leswaku va le ka “ntwanano lowuntshwa” tanihi vadyondzisiwa va Yesu lava totiweke hi moya lowo kwetsima. Vadyondzisiwa volavo hi lava va nga ta fuma na Kreste etilweni tanihi tihosi ni vaprista.—Luka 22:20; Yohane 14:2, 3; Nhlavutelo 5:9, 10.
Xana Xitsundzuxo xi fanele xi tlangeriwa rini? Nhlamulo yi le rivaleni loko hi tsundzuka leswaku Yesu u hlawule siku ro karhi leswaku a simeka nkhuvo lowu, ku nga siku ra Paseka. Ku tlula malembe ya 1 500, vanhu va Yehovha a va tlangela nkhuvo wolowo lembe na lembe hi siku ra Nisani 14 eka khalendara ya vona, leswaku va tlangela ndlela leyi hlamarisaka leyi Yehovha a poniseke vanhu vakwe ha yona. Swi le rivaleni leswaku Yesu a a lerisa valandzeri vakwe leswaku va tirhisa siku leri fanaka leswaku va tlangela ndlela leyikulu swinene leyi Xikwembu a xi ta va ponisa ha yona hi ku tirhisa rifu ra Kreste. Xisweswo, valandzeri va ntiyiso va Yesu va tlangela Xilalelo xa Hosi lembe ni lembe hi siku leri fambisanaka ni Nisani 14 eka khalendara ya Xiheveru.
Xana sweswo va swi endla hileswi va lavaka ku tlangela xiendlakalo lexi ntsena? Entiyisweni sweswo hi leswi vanhu vo tala va vonakaka va swi endla loko va tlangela Masa. Mutsari wa xitsalwana xa le ka magazini wa Time lowu boxiweke laha henhla u ri: “Ku ni nchumu lowu chavelelaka swinene malunghana ni ku hlanganyela eka mikhuva ya khale leyi a yi endliwa hi vanhu vo tala.” Ku fana ni Makhatoliki yo tala namuntlha, mutsari loyi u tsakela leswaku xiendlakalo lexi xi fambisiwa hi ririmi ra Xilatini hilaha a swi ri hakona enkarhini lowu hundzeke. Ha yini? U tsale a ku: “Ndzi lava ku twa vuyimbeleri bya Masa byi yimbeleriwa hi ririmi leri ndzi nga ri tiviki hikuva hakanyingi a ndzi swi rhandzi leswi vuriwaka loko byi yimbeleriwa hi Xinghezi.”
Timbhoni ta Yehovha swin’we ni vanhu va timiliyoni lava tsakelaka rungula leri ti ri chumayelaka, va swi tsakela ku tlangela Xilalelo xa Hosi hi ririmi ra rikwavo, ku nga khathariseki leswaku va tshama kwihi. Va tsakela ku antswisa ndlela leyi va twisisaka leswi rifu ra Kreste ri vulaka swona swin’we ni ndlela leyi ri nga ra nkoka ha yona. Swa fanela ku anakanyisisa hi timhaka teto ni ku bula ha tona lembe hinkwaro. Timbhoni ti kuma leswaku ku tlangela Xitsundzuxo i ndlela leyinene ya ku tshama ti ri karhi ti tsundzuka rirhandzu lerikulu ra Yehovha Xikwembu ni ra N’wana wakwe Yesu Kreste. Sweswo swi ti pfuna ku “hambeta [ti] huwelela rifu ra Hosi, yi kondza yi fika.”—1 Vakorinto 11:26.
[Tinhlamuselo ta le hansi]
^ ndzim. 3 Xiendlakalo lexi xi tlhela xi vitaniwa Xilalelo xa Hosi, ku phemiwa ka xinkwa ni Masa yo Kwetsima.
^ ndzim. 15 Hi xikombiso, vona Matewu 13:38; 27:46; Luka 8:11; Vagalatiya 4:24 hilaha matsalwa lawa ma hundzuluxeriweke hakona eka vuhundzuluxeri bya The New English Bible.
[Nkomiso eka tluka 27]
Xana a xi ri njhani Xilalelo xo sungula lexi simekiweke hi Yesu?
[Xifaniso eka tluka 28]
Yesu u simeke Xitsundzuxo xa rifu rakwe
[Xifaniso eka tluka 29]
Ku tlangela Xitsundzuxo xa rifu ra Yesu Kreste


text:
BIBELE YI HUNDZULA VUTOMI BYA VANHU
Ndzi we ndzi pfuka ndzi kala ndzi hlula
LEMBE RO VELEKIWA: 1953
TIKO LERI A HUMAKA EKA RONA: AUSTRALIA
MATIMU YAKWE: A NDZI GODZOMBERIWE HI KU HLALELA SWIFANISO SWA TIMHAKA TA MASANGU
VUTOMI BYA MINA BYA KHALE:
Tata wa mina u suke eJarimani a rhurhela eAustralia hi 1949. A a lava ntirho wa le mugodini ni wa le switichini swa gezi naswona u tshame etikoxikaya ra Victoria. Kwalaho, u tekane ni mana wa mina naswona ndzi velekiwe hi 1953.
Endzhaku ka malembenyana, mana wa mina u sungule ku dyondza Bibele ni Timbhoni ta Yehovha, naswona ndza ha tsundzuka tin’wana ta tidyondzo ta Bibele. Hambiswiritano, tata wa mina a a nga byi rhandzi vukhongeri. U sungule ku va ni madzolonga ni ku chavisa vanhu van’wana naswona manana a a n’wi chava. Manana u hambete a dyondza Bibele exihundleni naswona u sungule ku rhandza tidyondzo ta yona. Loko tatana a nga ri kona, manana a a bula na mina ni ndzisana ya mina ya nhwanyana hi leswi a swi dyondzeke eBibeleni. U hi byele hi misava ya paradeyisi leyi nga ta va kona kwala misaveni ni ndlela leyi hi nga ta tsaka ha yona loko hi tirhisa milawu ya Bibele ya mahanyelo.
Loko ndzi ri ni malembe ya 18, ndzi titwe ndzi boheka ku famba ekaya hikwalaho ka madzolonga lawa tatana a a ri na wona. Hambileswi a ndzi tshemba leswi manana a ndzi dyondziseke swona eBibeleni, a ndzi nga swi teki swi ri swa nkoka. Ndzi tsandzeke ku swi tirhisa. Ndzi sungule ku tirha tanihi mutivi wa gezi emugodini wa malahla. Loko ndzi ri ni malembe ya 20, ndzi teke nsati. Endzhaku ka malembe manharhu hi ve ni n’wana wa nhwanyana naswona ndzi sungule ku anakanyisisa hi swilo swa nkoka evuton’wini bya mina. A ndzi swi tiva leswaku Bibele yi nga swi kota ku pfuna ndyangu wa hina, kutani ndzi sungule ku dyondza ni un’wana wa Timbhoni ta Yehovha. Nsati wa mina a a nga ti rhandzi Timbhoni. Loko ndzi sungule ku hlanganyela na tona, nsati wa mina u ndzi byele leswaku ndzi hlawula eka ku tshika ku dyondza Bibele kumbe ndzi famba. Leswi a ndzi tsanile ndzi hlawule ku tshika ku hlanganyela ni Timbhoni. Endzhakunyana ndzi tisorile hileswi ndzi tsandzekeke ku hlawula ntiyiso.
Siku rin’wana vatirhikulorhi va ndzi kombe swifaniso swa timhaka ta masangu. A swi tsakisa swi tlhela swi siringa, naswona ndzi kingindziwe hi ripfalo. Leswi a ndzi tsundzuka leswi ndzi swi dyondzeke eBibeleni, a ndzi tshemba leswaku Xikwembu xi ta ndzi xupula. Kambe ndlela leyi a ndzi languta swifaniso leswi ha yona yi cincile. Hi ku famba ka nkarhi swi ndzi godzomberile.
Eka malembe lama tlulaka 20, ndzi endle leswi hambaneke ni leswi manana a ringeteke ku ndzi dyondzisa swona. Mahanyelo ya mina a ya kombisa leswi a ndzi tshamela ku ehleketa hi swona. Mabulo ya mina a ya talele hi nhlambha ni mafenya lama thyakeke. A ndzi ri ni langutelo leri hoxeke hi timhaka ta masangu. Hambileswi a ndzi tshama ni nsati wa mina a ndzi rhandzana ni vavasati van’wana. Siku rin’wana ndzi tilangute eka xivoni, ivi ndzi ku: ‘Ndza ku venga.’ Ndzi sungule ku nga ha tixiximi.
Ndzi hambane ni nsati wa mina naswona a ndzi nga ha tsakanga evuton’wini. Kutani ndzi khongele eka Yehovha hi mbilu hinkwayo. Ndzi tlhele ndzi sungula ku dyondza Bibele, hambileswi a ndzi hete malembe ya 20 ndzi nga dyondzi. Hi nkarhi wolowo tatana se a a lovile, naswona manana a a khuvuriwe a va Mbhoni ya Yehovha.
NDLELA LEYI BIBELE YI HUNDZULEKE VUTOMI BYA MINA HA YONA:
A ku ri ni ku hambana lokukulu exikarhi ka ndlela leyi a ndzi hanya ha yona, ni leswi milawu leyi tlakukeke ya Bibele yi vulaka swona. Kambe sweswi a ndzi tiyimisele ku kuma ku rhula ka mianakanyo loku Bibele yi ku tshembisaka. A ndzi tiyimisele ku basisa mavulavulelo ya mina ndzi tlhela ndzi antswisa ndlela leyi ndzi hlundzukaka ha yona. Ndzi endle xiboho xo tshika mahanyelo yo biha, ku gembula, vudakwa ni ku yivela muthori wa mina.
Vatirhikulorhi a va nga swi twisisi leswaku ha yini a ndzi lava ku endla ku cinca loku. Ku ringana malembe manharhu a va ndzi kucetela leswaku ndzi tlhelela eka vutomi bya mina bya khale. Loko ndzo tshuka ndzi tsandzeka ku tikhoma ivi ndzi hlundzuka kumbe ndzi rhukana, a va ta ku: “Joe loyi hi n’wi tivaka hi loyi!” Marito wolawo a ma ndzi twisa ku vava! Hi minkarhi yo tala a ndzi tivona ndzi ri mutsandzeki.
Entirhweni wa mina a ku tele swifaniso swa timhaka ta masangu eka tibuku ni le ka switirhisiwa swa elektroniki. Vatirhikulorhi a va ndzi rhumela swifaniso leswi thyakeke hi khompyuta tanihi leswi khale na mina a ndzi endla tano. A ndzi ringeta ku hlula ku godzomberiwa ka mina kambe a va tiyimisele ku ndzi endla ndzi tsandzeka. Ndzi kombele mpfuno eka munhu loyi a ndzi dyondza na yena Bibele. U ndzi yingiserile loko ndzi ri karhi ndzi n’wi phofulela. Hi ku tirhisa matsalwa ya Bibele, u ndzi kombe ndlela yo hlula ku godzomberiwa ka mina, ni ku hambeta ndzi lava mpfuno wa Yehovha hi xikhongelo.
Siku rin’wana ndzi kombele vatirhikulorhi leswaku hi hlangana. Loko va hlengeletanile, ndzi va byele leswaku va teka byala va nyika vavanuna vambirhi lava byi va godzombeleke. Ntlawa wolowo wu huwelele wu ku: “U nga swi endli sweswo! Vavanuna lava va ringeta ku hlula ku godzomberiwa ka vona!” Ndzi hlamule ndzi ku: “Na mina ndzi ringeta ku endla tano.” Ku sukela siku rero vavanuna volavo va yi xiyile ndlela leyi a ndzi lava ku hlula ha yona ku godzomberiwa ka mina hi swifaniso swa timhaka ta masangu naswona a va ha ndzi sindzisanga leswaku ndzi tlhelela eka vutomi bya mina bya khale.
Hi ku famba ka nkarhi, ni hi mpfuno wa Yehovha ndzi kote ku hlula ku godzomberiwa hi swifaniso swa timhaka ta masangu. Hi 1999, ndzi khuvuriwile ndzi va Mbhoni ya Yehovha, ndzi tsakile hi leswi ndzi kumeke lunghelo ro tlhela ndzi hanya vutomi lebyi tsakisaka.
Sweswi ndza swi twisisa leswaku ha yini Yehovha a venga swilo leswi a ndzi swi rhandza ku ringana nkarhi wo leha. Tanihi Tatana la nga ni rirhandzu a a lava ku ndzi sirhelela eka makhombo lama vangiwaka hi swifaniso swa timhaka ta masangu. Ma tiyisile marito lama nga eka Swivuriso 3:5, 6! Ndzimana yoleyo yi ri: “Tshemba Yehovha hi mbilu ya wena hinkwayo naswona u nga titshegi hi ku twisisa ka wena n’wini. N’wi tivise tindlela ta wena hinkwato, kutani yena u ta lulamisa tindlela ta wena.” Milawu ya Bibele a yi vanga leyi sirhelelaka ntsena kambe yi tlhela yi pfuna leswaku munhu a humelela.
NDLELA LEYI NDZI PFUNEKEKE HA YONA:
Enkarhini lowu hundzeke, vutomi bya mina a byi ndzi nyangatsa, kambe sweswi ndza tixixima naswona ndzi ni ku rhula. Ndzi hanya vutomi lebyi baseke naswona ndza swi xiya leswaku Yehovha u ndzi rivalerile naswona wa ndzi seketela. Hi lembe ra 2000 ndzi tekane na Karolin nsati wo xonga, loyi a rhandzaka Yehovha swinene ku fana na mina. Hi hanyisana hi ku rhula ekaya. Hi titwa ku ri lunghelo ku va exikarhi ka vamakwerhu va ntiyiso emisaveni hinkwayo.
DYONDZA SWO TALA
Leswi Endlekaka Eka Dyondzo Ya Bibele
Emisaveni hinkwayo, Timbhoni ta Yehovha ti tiviwa hi ku fambisela vanhu dyondzo ya Bibele ya mahala. Hlalela ndlela leyi yi fambisiwaka ha yona.
Milawu Ya Xikwembu Yi Hi Pfuna Njhani?
Yesu u hlamusele leswaku ha yini hi lava nkongomiso ni leswaku hi yihi milawu ya Bibele leyi nga ya nkoka.
U Nga Swi Kota Ku Hlula Ndzingo!
Magoza manharhu lama nga ku pfunaka ku hlula ndzingo.


text:
Leswi Vatswari Va Nga Swi Endlaka
“Tlilasi a yi tshama yi lo mphaa hi swichudeni! A ku nga ri na swiberisa moya naswona a ku hisa swinene.”—Luis wa le Bolivia.
“Xikolo xa hina a xi ri ni vadyondzisi vatsongo kutani swichudeni a swi honisiwa. Xikolo a xi nga ri na mimepe, switirhisiwa swa le laboratori ni layiburari.”—Dorcus wa le Myanmar.
“Vadyondzisi va mina vo tala a swi va tikela ku lawula tlilasi. Minkarhi yin’wana swichudeni a swi nga lawuleki nikatsongo kutani sweswo swi endle leswaku swi tika swinene ku dyondza kahle.”—Nina wa le Afrika Dzonga.
HILAHA marito lama nga laha henhla ma swi kombisaka hakona, eswikolweni swin’wana ku ni swiphiqo leswi endlaka leswaku swichudeni swi tsandzeka ku dyondza kahle. Tanihi mutswari, u nga va pfuna njhani vana va wena leswaku va kota ku dyondza kahle ku nga khathariseki swiphiqo leswi va langutanaka na swona? Swiringanyeto swin’wana hi leswi.
Teka goza.
Ematshan’weni yo ehleketa hi swiphiqo leswi swo tala swa swona swi nga ehenhla ka matimba ya wena, ehleketa hi swilo leswi wena u nga swi endlaka. Loko swi tikomba onge n’wana wa wena u tsandziwa hi dyondzo yo karhi kumbe u nyikiwaka ntirho-kaya wo tala, vulavula na yena ivi mi ringeta ku kuma ntlhantlho wa kona. Hi xikombiso, xana swi lava leswaku u n’wi lunghiselela ndhawu leyinene leyi a nga ta hlayela eka yona ekaya? Xana u lava leswaku u n’wi pfuna hi ku n’wi endlela xiyimiso lexi nga ta n’wi pfuna leswaku a endla mintirho leyi nga ya nkoka swinene? Xana swi lava leswaku u n’wi kumela munhu loyi a nga n’wi pfunaka hi tidyondzo leti n’wi tsandzaka? U nga ha vulavula ni vadyondzisi vakwe loko u lava swiringanyeto leswi engetelekeke. Va teke tanihi vanghana va wena ku nga ri valala va wena.
Pfuna n’wana wa wena leswaku a tshamela ku ehleketa hi xikongomelo xa dyondzo.
Dyondzo yi fanele yi hlomisela n’wana wa wena leswaku a va ni vutihlamuleri loko se a kurile. Xikongomelo xa dyondzo a hi ku pfuna munhu leswaku a kuma mali ntsena. Kambe ndzavisiso wu kombisa leswaku vantshwa vo tala va dyondzela ku va swigwili. Bibele yi khutaza vanhu leswaku va va ni langutelo lerinene hi rifuwo. Hambileswi yi pfumelaka leswaku ‘mali i xisirhelelo,’ yi tlhela yi lemukisa leswaku “lava tiyimiseleke ku fuwa” va nge wu kumi ntsako wa xiviri.—Eklesiasta 7:12; 1 Timotiya 6:9.
Dyondzo yi fanele yi hlomisela n’wana wa wena leswaku a va ni vutihlamuleri loko se a kurile
Tshika n’wana wa wena a dyondza eka swiphiqo leswi a langutanaka na swona.
Vadyondzisi vo tala va vula leswaku hambileswi swi tikaka ku tirhisana ni swichudeni swin’wana kambe vatswari van’wana swi tika ngopfu ku tirhisana na vona. Vatswari van’wana va hatlisela ku nghenelela ni ku lwisana ni vadyondzisi loko vana va vona va khome nyarhi hi timhondzo kumbe va feyile xikambelo. Hi xikombiso, xiviko xa magazini wa Time xi vika leswaku profesa un’wana wa le kholichi a a dyondzisa swichudeni leswi “a swi hamba swi fonela vatswari va swona swi ri etlilasini hi tiselfoni ta swona, swi gungula hileswi swi feyileke xikambelo ivi swi n’wi nyika selfoni a ri karhi a dyondzisa leswaku a vulavula ni vatswari va swona, lava a va lava ku nghenelela emhakeni yoleyo. Nakambe profesa yoloye u vule leswaku vatswari a va n’wi byela leswaku a va lavi ku va vana va vona va feyila hikuva va va hakelela mali yo tala ya xikolo.”
Teka vadyondzisi va n’wana wa wena tanihi vanghana va wena ku nga ri valala va wena
Entiyisweni, loko vatswari volavo va endla tano va va va nga ri eku pfuneni ka vana va vona. Ku ri na sweswo, va va tsona nkarhi wo “tiendlela swiboho, wo langutana ni ku feyila swin’we ni vuyelo bya swiboho swa vona leswi hoxeke,” hi ku vula ka Polly Young-Eisendrath ebukwini yakwe leyi nge The Self-Esteem Trap. U tlhele a ku: “Loko vatswari va lwela ku sirhelela vana va vona eka vuyelo bya swiendlo swa vona kambe vona va khondla mavoko, vatswari va ta dyondza vutshila byo tlhantlha swiphiqo kambe vana va vona a va nge swi koti ku tlhantlha swiphiqo loko se va kurile.”
Ringanisela malunghana nileswaku n’wana wa wena u fanele a kuma dyondzo yo tanihi kwihi.
Hilaha swi vuriweke hakona eku sunguleni, dyondzo yi nga pfuna n’wana wa wena leswaku a va ni vutihlamuleri loko se a kurile. (Genesa 2:24) Kambe sweswo swi lava leswaku a kuma dyondzo yo tanihi kwihi?
U nga tibyeli leswaku ku va n’wana wa wena a kota ku hanya vutomi bya vulovolovo u fanele a ya eyunivhesiti. Ku ni tikhoso tin’wana leti nga durhiki leti a nga ti endlaka. Entiyisweni, eswiyin’weni swin’wana swichudeni leswi endleke tikhoso to dyondzela ntirho swi hola mali leyi fanaka ni ya leswi yeke eyunivhesiti.
Makumu ya mhaka: Eswikolweni ku ni swiphiqo naswona namuntlha vana va langutana ni mintlhontlho leyi a yi nga ri kona eka makume ya malembe lama hundzeke. Kambe n’wana wa wena a nga humelela exikolweni loko u n’wi seketela! Kutani ha yini mi nga tlhuvutsi swiringanyeto leswi nga eka tluka ra vunharhu ku ya eka ra vunkombo ra magazini lowu tanihi ndyangu?
DYONDZA SWO TALA
Ku Hlomisela Vantshwa Leswaku Va Va Ni Vutihlamuleri Loko Se Va Kurile
Xana u kurisa n’wana la nga emalembeni ya kondlo-a-ndzi-dyi? Loko swi ri tano, i yini leswi u nga swi endlaka ku pfuna n’wana wa wena a va ni vutihlamuleri?
Dyondzisa Vana Va Wena Ku Va Ni Vutihlamuleri
U nga xi tekelela njhani xikombiso xa Yesu leswaku u va mutswari la humelelaka?


text:
1Kambe, ziva tiya: Ka masiku a kugwitisa ku na hoka timbimo to karata. 2Nguko vathu va na va vo ti randa vapune, vanyatimbiti, va ku ti mahisa, va ku ti kulisa, varuketeli, vaeyisi va vaveleki, vo mbi ziva kubonga, va vo mbi khongela, 3ava vo mbina lirando, vo mbina kutsetselela, valumbeti, vo mbi ti ├▒ola, va tshofu, valala va ti i ku to lulama, 4vaningeli va vakwawe, vathu vo mbina txithavo, vo ti guleta, ava va randako ngutu so tsakisa nyama kupinda kuranda Txizimu. 5Va na nga vo va ni wukhongeli, kasi va lamba mtamo wa wona wukhongeli. Va vayilele evo nivona. 6Hagari kwawe ku maneka avale va wulelako mitini ka vathu, ve bzweta vavasikati vo mbi tsana, ava va nemelwako ngu siwonho, va ndindwako ngu totshe tixaka ta minavelo yo biha, 7va gondako yotshe mbimo, aniko va si si kotiko kumana wuzivi wa ditshuri. 8Kufana ni kuwa Janesi ni Jambresi va nga eyisa Mosi, ngu toneto ni vona vava va kanetako ditshuri. I vathu va va nga wonheka mapimo, va likholo lo mbi tsana, 9Kambe vona kha va na mbi ya kule ngutu, nguko wuphukuphuku wawe wu na ti kombisa ka votshe, kufana ni wuphukuphuku wa vona vale vavambidi. 10Kambe awe u ni londisete ngu hafuhi amu ka kugondisa, amu ka mahanyelo, amu ka makungo, amu ka likholo, amu ka lihuniselo, amu ka lirando, amu ka kutimisela, 11amu ka sixaniso, ni kuxupheka kuwa ni nga ku ziva ni di Antiyokiya, Ikoniyo, ni Listra. Eso sixaniso ni nga si wona! Kambe Mkoma a ni ponisile ka sotshe. 12Kha ditshuri, votshe va va lavako kuhanya ngu wukhongeli ngu ka Kristu Jesu, va na xaniswa. 13Kasi vathu va tshofu ni vaxengeteli, vona va na ya masoni ngu kumaha wubihi, va txi kanganyisa vamwane ni ku ti kanganyisa vapune. 14Aniko awe, zumba u di tsani ka tiya u nga gonda, u txi ti tumela ngu kuva i di ta ditshuri. 15Kukhukhela ha wananani kwako, wa yi ziva Mibhalo yo sawuleka, yona yina ni mtamo wa ku ku ninga wuzivi, awu wu yisako kuhanyiswani ngu kukholwa ka Kristu Jesu. 16Yotshe Mibhalo yi pimisilwe ngu Txizimu, ya vhuna kugondisa, kulaya, ni kukawuka ni kutolovetisa tinzila to lulama; 17kasiku mthu wu i ku wa ka Txizimu a txi va a di hetisekile, a txi lulamiselwa ka yotshe mithumo ya yinene.
Copyright
Learn More


text:
NOVEMBER 11, 2014
HONDURAS
Mhangu Ya Bazi Leyi Dlayeke Timbhoni eHonduras
Hi mixo wa October 31, 2014, bazi leyi a yi khandziyise Timbhoni ta Yehovha ta 57, leti a ti ya dyondzisa vanhu Bibele eLas Flores Lempira, yi tlumbile yi ri endleleni yo huma eSan Carlos Choloma. Eka mhangu yoleyo ku fe muchayeri wa buzi swin’we ni vakhandziyi va 13 lava nga Timbhoni, lava katsaka swinhwanyetana swimbirhi swa malembe ya 14 ni xinhwanyetana xin’wana xa malembe ya nhungu. Timbhoni ta 44 leti poneke ti yisiwe exibedlhele leswaku ti ya kamberiwa. I Timbhoni timbirhi ntsena leti laveke vutshunguri lebyikulu kambe se ti humile exibedlhele. Vagandzeri-kulobye va le ku va chaveleleni swin’we ni ku va pfuna. Hi November 1, 2014, ku ve ni xilahlo xo sungula eCholoma xa Timbhoni ta kaye leti feke emhangwini yoleyo. Ku te vanhu va kwalomu ka 3 000.
José Castillo, muvulavuleri wa Timbhoni ta Yehovha eHonduras, u te: “Ha wu tlangela nseketelo lowukulu wa vanhu va le mugangeni swin’we ni minhlangano yo hambana-hambana leyi pfuneke lava khumbiweke hi mhangu leyi.”
Media Contact(s):
International: J. R. Brown, Office of Public Information, tel. +1 718 560 5000
Honduras: José Castillo Adriano, tel. +504 9998 0895
Mexico: Gamaliel Camarillo, tel. +52 555 133 3048


text:
Rhavi Ni Rungula Ro Valanga
Ha ku rhamba hi mandla mambirhi ku ta valanga marhavi ni vugandliselo bya hina. Kuma tindhawu ni minkarhi yo valanga.
Philippines
186 Roosevelt Ave
San Francisco del Monte
1105 QUEZON CITY
PHILIPPINES
+63 2-372-3745
+63 2-411-6090
Ku Valanga
Hi Musumbhunuku ku ya fikela hi Ravuntlhanu
8:00 a.m. ku ya eka 11:00 a.m. na 1:00 p.m. ku ya eka 4:00 p.m.
Swi teka awara ni hafu
Hi Ku Komisa
Ku hundzuluxeriwa timagazini ta Xihondzo Xo Rindza hi tindzimi ta nkombo leti tirhisiwaka ngopfu ePhilippines. Ku endliwa tivhidiyo ni swin’wana leswi yingiseriwaka hi tindzimi ta nhungu. Ku rhumeriwa minkandziyiso emavandlheni lama tlulaka 3 000.


text:
Rhavi Ni Rungula Ro Valanga
Ha ku rhamba hi mandla mambirhi ku ta valanga marhavi ni vugandliselo bya hina. Kuma tindhawu ni minkarhi yo valanga.
Romania
Orzari Street No. 29-31
Sector 2
RO-021552 BUCUREŞTI
ROMÂNIA
+40 21-302-75-00
Ku Valanga
Hi Musumbhunuku ku ya fikela hi Ravuntlhanu
8:30 a.m. ku ya eka 11:00 a.m. na 1:30 p.m. ku ya eka 4:00 p.m.
Swi teka awara ni hafu
Hi Ku Komisa
Ri langutela ntirho wa Timbhoni ta Yehovha eRomania. Ku hundzuluxeriwa minkandziyiso ya Bibele hi Xiromania. Ku endliwa tivhidiyo ni swin’wana leswi yingiseriwaka hi Xiromania.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tikronika 27:1-9
27 Yohatama+ a a ri ni malembe ya 25 hi vukhale loko a sungula ku fuma, u fume malembe ya 16 eYerusalema. Vito ra mana wakwe a ku ri Yeruxa,+ n’wana wa Sadoki.2 A hambeta a endla leswi lulameke ematihlweni ya Yehovha,+ hi ku landza hinkwaswo leswi Uzhiya tata wakwe a swi endleke.+ Ntsena yena a nga nghenelelanga etempeleni ya Yehovha.+ Hambiswiritano, vanhu a va ha endla swo biha.+3 Yena u ake nyangwa+ ya le henhla ya yindlu ya Yehovha, u endle ntirho lowukulu wa ku aka erirhangwini ra Ofeli.+4 U ake miti+ endhawini ya tintshava ya Yuda,+ u ake miti leyi tiyeke+ ni swihondzo+ emakhwatini.+5 Yena u lwe ni hosi ya vana va Amone,+ eku heteleleni a vonaka a ri ni matimba ku va tlula, lerova vana va Amone va n’wi nyika titalenta ta silivhere ta 100 hi lembe ni koroni+ ya mpimo wa tikoro ta 10 000+ ni maxalana ya mpimo wa tikoro ta 10 000.+ Vana va Amone va n’wi hakele hi sweswo, ni le lembeni ra vumbirhi ni ra vunharhu.+6 Kutani Yohatama a hambeta a titiyisa, hikuva a a lunghiselele tindlela takwe emahlweni ka Yehovha Xikwembu xakwe.+7 Loko ku ri timhaka letin’wana ta Yohatama+ ni tinyimpi takwe hinkwato ni tindlela takwe, swi tsariwile eBukwini+ ya Tihosi ta Israyele ni ta Yuda.8 U sungule ku fuma a ri ni malembe ya 25 hi vukhale, a fuma malembe ya 16 eYerusalema.+9 Eku heteleleni Yohatama a etlela ni vatata wakwe,+ va n’wi lahla eMutini wa Davhida.+ Kutani Akazi+ n’wana wakwe a sungula ku fuma ematshan’weni ya yena.


text:
Papila Leri Humaka Eka Huvo Leyi Fumaka
Eka Murhandzi Wa Yehovha La Rhandzekaka:
Yesu u te: “Mi ta tiva ntiyiso, kutani ntiyiso wu ta mi ntshunxa.” (Yohane 8:32) Marito wolawo ma khutaza hakunene! Ina, swa koteka ku tiva ntiyiso ni le ‘masikwini lawa yo hetelela,’ laha vanhu va hanyaka hi mavunwa. (2 Timotiya 3:1) Xana wa ha tsundzuka loko u wu twa ro sungula ntiyiso lowu humaka eRitweni ra Xikwembu? A wu tsake ngopfu!
Hambileswi swi nga swa nkoka ku va ni vutivi lebyi kongomeke bya ntiyiso ni ku hambeta hi byela van’wana hi byona, hi fanele hi tlhela hi hanya hi ku pfumelelana ni byona. Leswaku hi endla tano, hi fanele hi tshama hi ri lava rhandzekaka eka Xikwembu. Xana sweswo swi katsa yini? Nhlamulo yi kumeka eka marito lawa Yesu a ma vuleke evusikwini byo hetelela loko a nga si fa. U byele vaapostola va yena vo tshembeka a ku: “Loko mi hlayisa swileriso swa mina, mi ta tshama erirhandzwini ra mina, tanihi leswi ndzi hlayiseke swileriso swa Tatana ivi ndzi tshama erirhandzwini rakwe.”—Yohane 15:10.
Xiya leswaku Yesu u tshame erirhandzwini ra Xikwembu hi ku hlayisa swileriso swa Tata wa yena. Na hina hi fanele hi endla tano. Leswaku hi tshama erirhandzwini ra Xikwembu, hi fanele hi hanya hi ku pfumelelana ni ntiyiso siku rin’wana ni rin’wana. Byona vusiku byebyo, Yesu u te: “Loko mi tiva swilo leswi, ma tsaka loko mi swi endla.”—Yohane 13:17.
Hi tshemba leswaku buku leyi yi ta ku pfuna leswaku u hambeta u hanya hi ku pfumelelana ni ntiyiso, xisweswo u tihlayisa ‘erirhandzwini ra Xikwembu, u ri ni ntshembo wo kuma vutomi lebyi nga heriki.’—Yudha 21.
Huvo Leyi Fumaka Ya Timbhoni Ta Yehovha


text:
1Melkizedheki wuwa, mfumeli wa Salema, mphaxeli wa Txizimu Nyatxitimwi, a to hingeta Abrahamu, awu a nga ti wuya ngu kuxulani ka vafumeli; se e m'katekisa. 2Ngene wuwa Abrahamu a nga ya m'ninga wugumi wa sotshe. Kambe ditina dakwe, kukhata, di womba ku “mfumeli wa kululama.” Ka wumbidi, mfumeli wa Salema ti womba ku “mfumeli wa kudikha.” 3Ene kha nga ni tate, hambi mame, hambi lihunzu, kha nga ni makhato a masiku akwe, hambi magwito a kuhanya kwakwe, aniko a fana ni Mwanana wa Txizimu, i mphaxeli kala kupinduka. 4Hingani wona wuhombe wa mthu wuwa, awu hambi Abrahamu, i ku kokwane wathu wa hombe, a nga m'ninga wugumi wa sile sasinene, asi a nga si mana yimbini: 5Se vanana va Levhi, ava va nga ningwa mthumo wa wuphaxeli, va tumelelwa ngu mlayo kuamukela wugumi wa si si humiswako ngu vathu va i ku vanawe, kasi nivona mba lixaka la Abrahamu. 6Aniko, Melkizedheki, hambiko i ku singa wa lixada la Levhi, a amukete sa wugumi ka Abrahamu e tshumela e m'katekisa, ene a nga ti ni sithembiso. 7Ku walo kukanakana ka ti to mdotho a katekiswa ngu wa hombe. 8Txitimwi keto, ava va amukelako sa wugumi ahawa, mbathu va va fako, kasi i di haleya, ku wombwa ngu mthu wu a ku ni wutomi. 9Se hi nga womba ti to nene Levhi awu vanana vakwe va amukelako sa wugumi, a si humisile nene sa wugumi ngu ka Abrahamu. 10Ngukusa, Levhi a ti ngadi ka titsho ta kokwane wakwe Abrahamu, mbimo yi ene a nga tshangana ni Melkizedheki. 11Ngu toneto, idiku wuphaxeli wa Levhi i ti wo hetiseka, ngaku vathu va nga amukela mlayo hahatshi ka wona wuphaxeli wonewo, ti mahisa ku txani kulaveka wumwane wuphaxeli madingano ni wa mlayo wa Melkizedheki, i singa madingano ni mlayo wa Aroni, kani? 12Nguko, wu txi txitxwa wuphaxeli, mlayo ni wona wu fanete kutxitxwa. 13Ngukusa, awule mapswi ma wombako ngu mhaka yakwe a lumba lixaka la limbe, ali ni wammweyo ka lona a si khaliko kuthumela ha magandeloni. 14Ngukusa, ti ha kubasani ti to Mkoma wathu a humete ka lixaka la Judha, ali Mosi a si wombiko txilo ngu lona ka timhaka ta wuphaxeli. 15Kambe ti ha kubasani ngutu, ngako ku txi huma mphaxeli mmwane wo fana ni Melkizedheki, 16awu a nga mbi vekwa ngu mlayo wa mtumbuluko, aniko a vekwa ngu mtamo wa wutomi wakwe wo mbi guma. 17Ngukusa, Mibhalo yo Sawuleka yi mahile wufakazi wa ti to: “Awe u mphaxeli kala kupinduka madingano ni mlayo wa Melkizedheki.” 18Ngu toneto, mlayo wa kale wu fuvisilwe, ngu ku wu nga ti sina mtamo, wu nga ti si vhuni txilo. 19(Kha ditshuri, mlayo wa Mosi kha wa maha txilo txo hetiseka), se ku txi wulela txithembo txa txinene atxi txi hi ningako kutshuketela hafuhi ka Txizimu. 20Se, atiya kha ta mahwa hahanze ka txixambanyo; nguko, ava va nga mahwa vaphaxeli kale va ningilwe mthumowo, ku singa ni txixambanyo. 21Aniko, Jesu a mahilwe Mphaxeli ngu kuxambanya ka wule a nga khene: “Mkoma a xambanyile, kambe kha na mbi txitxa makungo akwe: awe u Mphaxeli kala kupinduka”. 22Ngu toneto, Jesu i mtsanisi wa txitumelelano txa txinene ngutu. 23Vaphaxeli va Txitumelelano txa Kale va ve vavangi, nguko va si si koti kuhanya kala kupinduka, ngu kukomiswa masiku ngu lifo. 24Aniko Jesu, ngaku wutomi wakwe wu si gumiko, wuphaxeli wakwe ni wona kha wu nga ni magwito. 25Ngu kota yeto, ene wa si kota kuhanyisa, ka mbimo yihi ni yihi, votshe vale va tshuketelako ngu ngene ka Txizimu, nguko ene wa hanya yotshe mbimo kufela ku va kombelela. 26Kha ditshuri, ngene Mphaxeli wa hombe wu a hi fanelako: Wa kusawuleka, a singa ni mnandu, wa kubasa mbilu, wa kuhambana ni vawonhi, wa kuguletwa txitimwi ka tinzuma. 27Kwakwe kha ku laveki ti to ditshiku ni ditshiku a txi wuyelela kuphaxa mhamba ya siwonho sakwe kukhata, ngu msana a txi tshumela e phaxa yimwane mhamba ya siwonho sa vathu, kota nga ti va mahako vamwane vaphaxeli vahombe. Ene a to phaxa mhamba yimweyo basi ya kuenela, ngu hawa a nga ti ningela ene apune. 28Kha ditshuri, mlayo wu vekile vaphaxeli va i nga ti vathu va dikhodo. Aniko, dipswi da txixambanyo di nga humelela msana ka mlayo wa Mosi, di vekile Mwanana wu i ku Mphaxeli wa kuhetiseka ngu ha ku si gumiko.
Copyright
Learn More